Senarai 5 Resepi Brownies Yang Anda Mesti Cuba. Tak Susah Pun!

Sekarang ini memang ‘trend’ orang buat brownies. Tapi, nampak rupa lebih kurang macam kek coklat yang dipotong segi empat.
Jadi, adakah anda tahu apa bezanya brownies ini dengan kek?

Brownies sebenarnya berasal dari Amerika Syarikat dan sangat popular di negara itu. Jika dibezakan dengan kek, brownies mempunyai permukaan satu lapisan sangat nipis dan rapuh selepas dibakar akibat pengkaramelan gula.
Satu lagi kelainan brownies adalah pada teksturnya yang lebih padat, lembap dan apabila dikunyah seperti mengunyah gula- gula lembut. Rasa coklatnya juga lebih menyerlah berbanding rasa kek coklat.

Foto Kredit: pediaa.com

Secara asasnya, terdapat 4 jenis tekstur yang dimiliki oleh brownies, iaitu sama ada seperti cake (cakey) , padat (fudgy), liat (chewy) atau sedikit berderai (crumbly).
Perbezaan inilah yang menjadikan sesebuah brownies itu sangat unik dan tersendiri, bergantung kepada selera masing-masing. Ia juga mempunyai beberapa cara membuatnya seperti mengukus atau membakar.
Di sinilah aneka resepi brownies yang menjadikannya begitu menarik sehingga anda tidak akan pernah bosan mencubanya!
Antara perbezaan tekstur brownies mengunakan bahan-bahan tertentu

1. Resepi Brownies Lapis Cheese Kukus
Brownies yang pertama ingin kami perkenalkan di sini adalah Brownies Lapis Cheese Kukus. Wah, dengar nama saja sudah terliur. Ini mesti gara-gara ‘cheese’ yang terselit di tengah-tengah kesedapan coklat tersebut.
Tak boleh bayangkan apabila dihidangkan panas-panas. Mesti tak cukup kalau buat seloyang!
Berbeza dengan resepi brownies biasa, brownies ini mengetengahkan tekstur ‘cakey’ atau lembut seperti kek. Menarik bukan? Jom cuba tengok resepinya.
Brownies Lapis Cheese Kukus

Bahan-bahan:

*500g campuran brownies kukus (premix)
*4 biji telur gred B
*75ml minyak masak
*200ml air
*5g baking powder
*5g soda bikarbonat

**inti cream cheese**
250g cream cheese
60g gula castor
1 biji telur gred A
25ml air

Nota: Ini contoh premix brownies boleh dicari di kedai ‘baking supply’ atau pasarara. kalau tak jumpa, boleh gune resepi brownies yg ada. Menjadi juga…. =)

Cara-cara:

Campurkan semua bahan bertanda * dalam mixer.pukul dgn kelajuan sederhana lebih kurang 3 minit
Untuk membuat **inti cream cheese**, campur semua bahan bagi inti,kecuali telur. pukul sampai kembang
Kemudian,masukkan telur..pukul lagi.(skejap aje..bg rata jek)
##cara lapis##
Masukkan separuh adunan brownies kukus dalam loyang yg dah di alas dgn kertas minyak.kukus selama 15 minit
Masukkan pula inti..dan kukus selama 15 minit lg
Masukkan baki brownies kukus, kukus selama 20 minit.
Balut tutup kukus ngan kain/tutup loyang ngan aluminium foil. Lepas itu, kukus dgn api besar.

*Resepi asal oleh mrsdayat dari MyResipi.Com (http://www.myresipi.com/recipes/2159-brownies-lapis-cheese-kukus)

2. Resepi Brownies Choco Mousse
Wah, menariknya siap ada mousse. Sekali pandang, macam yang dijual di ‘Secret Recipe’.
Sebenarnya anda sendiri boleh membuatnya di rumah. Bahan-bahan yang digunakan pula tidaklah banyak berbeza daripada biasa, kecuali sedikit gelatin yang diperlukan untuk mousse nanti.
Walaupun nampak sedikit kompleks, tetapi sebenarnya ia tidaklah sesukar yang anda sangka. Lagipun, anda hanya cuma perlu membakar satu lapisan sahaja di dalam oven.
Bahagian mousse (yang atas) hanya perlu diadun dan disimpan dalam peti sejuk. Mudah saja!
Brownies Choco Mousse

Bahan-bahan:
Untuk Brownies

45g butter
65g gula halus
1 biji telur
50g tepung gandum
1/2 sudu kecil baking powder
1 sudu besar serbuk koko

Untuk Chocolate Mousse

140g coklat masakan
1 sudu besar gelatin
100ml air
2 biji telur putih
200g whipping cream
40g gula halus

Cara-cara:
Penyediaan Brownies
1. Pukul butter dengan gula sehingga kembang/putih.
2. Kemudian masukkan telur. Pukul lagi dalam 3-4 minit.
3. Ayak tepung, baking powder dan serbuk koko ke dalam no.2 tadi. Kacau rata.
4. Masukkan adunan ke dalam loyang. Kemudian bakar dengan suhu 190 degree selama 12-15 minit.
5. Bila dah masak, keluarkan dari oven dan biarkan sejuk.

Penyediaan Mousse
1. Masukkan gelatin ke dalam bekas yang mengandungi 100ml air. Biarkan dalam 5 minit. AWAS!!.. jangan masukkan gelatin dulu kemudian air.. ini akan menyebabkan gelatin berketul2 dan x larut sepenuhnya.
2. Cairkan coklat masakan dengan kaedah ‘double bowl’ (Guna 2 periuk, 1 periuk letak air dan 1 periuk letak coklat. Periuk yang ada coklat ni, letak pulak ke dalam periuk yg ada air. Kemudian panaskan sehingga coklat cair).
3. Bila coklat dah cair, padamkan api dan keluarkan periuk coklat dari periuk yg ada air tadi. Masukkan campuran gelatin tadi ke dalam coklat cair. Kacau sehingga gelatin sebati dengan coklat tadi. Biarkan sehingga sejukkan.
4. Pukul putih telur sehingga kembang atau sehingga bertanduk.( Kalau diterbalikkan mangkuk, telur x jatuh). Sambil pukul telur tu, masukkan gula sikit demi sedikit.
5. Dalam mangkuk lain pula, pukul whipping cream sehingga jadi bentuk krim.
6. Masukkan no.10 dan no.7 ke dalam no.9. Kacau perlahan-lahan sehingga sebati. Tuangkan adunan ini ke dalam loyang brownies. Simpan dalam peti sejuk sehingga mousse keras dan bolehlah dihidangkan.
7. Sebelum dihidangkan tu, boleh dihias dengan serbuk koko dipermukaan mousse.
TIPS: Dari K nor : kalau guna loyang 23cm, buat 1 1/2 resipi ni utk elak dr terlalu nipis.
*Resepi asal oleh yani dari MyResipi.Com (http://www.myresipi.com/recipes/4792-choco-mousse-brownies)

3. Resepi Brownies Pisang Moist
Bagi anda yang sukakan rasa tropika, apa kata masukkan sedikit pisang ke dalam resepi brownies untuk mempelbagaikan hidangan anda.
Bukan saja menyerikan, buah-buahan juga mempunyai rasa manis yang semulajadi dan amat sesuai apabila bergabung dengan coklat.
Menariknya, resepi ini juga menggunakan gula perang untuk menghasilkan rasa yang lebih eksotik.
Dengan hanya mempraktikkan kaedah penyediaan yang paling asas, rasa brownies ini tentu lain daripada yang lain dek tambahan satu bahan iaitu pisang. Rugi kalau tak cuba!
Brownies Pisang Moist

Bahan-bahan:
BAHAN A :-

100 g coklat masakan
75 g mentega

BAHAN B :-

200 g pisang lecek
60 g gula perang
1/4 sk garam
1 sk esen vanilla

BAHAN C :-

75 g tepung gandum
2 sb serbuk koko
1/2 sk baking soda
1/2 sk baking powder

BAHAN TABURAN :- (Optional)

choc. chips
kacang walnut – cincang kasar

Cara-cara:
1. Masak bahan A hingga cair cara double-boiling hingga cair dan sejukkan.Campurkan dengan bahan B dan gaul rata.

2. Ayak bahan C dan masukkan ke dalam campuran A dan B dan gaul rata lagi.
3. Tuang adunan ke dalam loyang yg beralas dan gris dan tabur bahan taburan jika suka.

4. Bakar hingga masak pd suhu 160C selama 20-25 min. Sejukkan brownies, potong dan hidangkan.
*Resepi asal oleh kak fida dari MyResipi.Com (http://www.myresipi.com/recipes/13609-moist-banana-browniesa)

4. Resepi Brownies Coklat Tanpa Telur
Resepi brownies ini amat sesuai bagi anda yang gemarkan rasa coklat yang asli, tapi ada ahli keluarga yang alah pula pada telur.
Kalau diikutkan, resepi inilah yang paling ringkas dan hanya menggunakan bahan-bahan yang asas.
Kalau tak ada mentega pun, anda boleh menggantikannya dengan minyak sayur.
Jangan risau, resepi ini tidak akan mengecewakan anda. Tetap lazat, ianya mewah dengan rasa coklat, lembut, dan mencair di dalam mulut!
Brownies Coklat Tanpa Telur
Bahan-bahan:
BAHAN A :-

1 cawan tepung gandum
1 sk tepung jagung
1/2 sk bicarbonate of soda
1/8 sk garam halus
3/4 cawan gula serbuk
1/2 cawan serbuk koko

BAHAN B :-

1 cawan susu cair
2 sb susu manis
1/4 cawan mentega cair/minyak sayur
1 sk esen vanilla

BAHAN C :-

kekacang atau choc chip untuk tabur

Cara-cara:
1. Ayak bahan A dalam sebuah mangkuk.
2. Satukan bahan B dalam mangkuk berasingan.
3. Masukkan A ke dalam B dan kacau perlahan2 hingga sebati.

4. Tuang adunan ke dalam loyang yang disapu mentega dan dialas dengan kertas.Taburkan kekacang atau choc. chip rata2.Bakar pada suhu 160C selama 25-30 min.

5. Adunan brownies ini juga sesuai dibakar didalam cawan kertas.Isikan adunan sehingga 3/4 penuh cawan kertas.Bakar selama 20 min.

*Resepi asal oleh kak fida dari MyResipi.Com (http://www.myresipi.com/recipes/13974-chocolate-brownies-tanpa-telur-a)

5. Resepi Brownies Kedut Chewy Gooey
Seperti namanya, resepi brownies ini pula berbeza kerana ia mengetengahkan tekstur rangup di atas.
Ia juga sedikit liat di dalam, tetapi sangat lembap dan sedap.
Ada yang menggelarnya brownies kedut, kerana rupanya yang berkedut. Tapi, inilah yang menjadi rebutan dan kegilaan sekarang.
Kalau anda rajin, bolehlah menghidangkannya dengan pelbagai jenis topping seperti aiskrim vanila atau buah-buahan segar seperti strawberi atau ceri.
Tapi, itu pun kalau sempat sebelum semuanya habis licin!
Brownies Chewy Gooey

Bahan-bahan:

250g mentega
300g coklat masakan
20g serbuk koko
6 biji telur
300g gula perang
100g tepung gandum
1 cawan kekacang
2 cmt esen vanila

Cara-cara:

Panaskan ketuhar pada suhu 150C.
Cairkan coklat masakan bersama mentega menggunakan `double boiler’.
Masukkan gula perang, kacau sehingga gula larut.
Angkat dari api, sejukkan sedikit dan masukkan telur sebiji demi sebiji sambil dipukul menggunakan `whisk’
Masukkan esen vanilla.
Gaulkan kekacang bersama tepung dan masukkan sedikit demi sedikit ke dalam adunan sambil terus digaul.
Lenserkan loyang berukuran 10 inci x 10 inci, alas dengan `baking paper’ dan lenser sekali lagi.
Tuang adunan ke dalam loyang, ratakan permukaan adunan dan bakar selama 1 jam.
Sejukkan sebelum dipotong.

*Resepi asal oleh hishwa dari MyResipi.Com (http://www.myresipi.com/recipes/20920-chewy-gooey-brownies)

Brownies Kini Lebih Digemari!
Salah satu sebab masyarakat kini amat menggilai brownies adalah kerana rasanya yang penuh kecoklatan tanpa rasa manis yang melampau.
Antara rahsia mendapatkan tesktur brownies yang baik adalah dengan memilih bahan yang baik, walaupun harganya sedikit mahal. Anda juga boleh menggunakan pelbagai jenis kekacang untuk mencantikkan rupa brownies seperti almond, walnut, badam, atau pistachio yang dicincang halus. Nak bubuh parutan keju pun boleh!
Dengan itu, brownies memberi ruang kepada lidah untuk mengamati pelbagai jenis tekstur selain kelembutan yang terdapat dalam kek.
Nak dikatakan biskut bukan, kek pun bukan. Ia adalah gabungan kedua-duanya! Haa… Tamak, kan? Sebab itulah brownies amat menyelerakan dan tidak memuakkan.
Selamat mencuba!

Penafian: MyResepi.com dan SirapLimau.com adalah sebahagian daripada usahasama syarikat Dua Marhalah Sdn Bhd. Semua maklumat yang dipaparkan adalah tertakluk kepada hakcipta syarikat ini.


Koleksi Resepi Ikan Siakap Viral, Siap Dapat Sampai 52K Shares!

Masih lagi viral dengan isu harga ikan siakap yang mencecah ribuan ringgit, jadi ramai pula yang teringin untuk makan menu berasaskan ikan siakap. Memang enak dimakan dan dimasak dalam pelbagai menu, ini merupakan senarai perkongsian koleksi resepi ikan siakap yang anda kena cuba. Siap dapat lebih 52k shares di Facebook!
Baca juga: Kena ‘Hentam’ Bayar Ikan Siakap RM1,196 Seekor Di Langkawi!

KOLEKSI RESEPI IKAN SIAKAP YANG MEMANG SEDAP!
Sebenarnya Siakap dah lama merancang, kita je yang lalai. Emmm..lemah! Saya penggemar ikan siakap dan masakan Thailand, ditambah pula suami memang kaki pancing. Semua siakap saya dah cuba, siakap laut suku, laut dalam, siakap liar, siakap kolam, siakap sangkar, cuma siakap show je tak berani cuba.
Jadi, harini saya share semua resipi aneka siakap yang ada. Saya selitkan juga resipi yang pernah dapat 52K share. Kebanyakkan resipi saya sendiri cuba dulu di Restoran Thai, bila sedap, saya cuba masak sendiri ikut olahan saya. Semua resipi ada pada link setiap gambar. Moga bermanfaat!

1.Siakap Sos Thai

Bahan menumis:-
1 biji bawang holand, jika besar guna sebelah je.
6 ulas bawang putih.
1 batang serai.
1 biji cili besar.
5 @ 10 biji cili padi.
5 helai daun limau purut.
2 batang akar ketumbar.
(Semua bahan dihiris nipis)
Bahan sos:-
2 sudu besar sos cili.
2 sudu besar sos tiram.
2 sudu besar sos ikan.
2 inci belacan.
Sedikit gula kabung atau gula biasa.
1 biji limau kasturi.
Resepi penuh klik SINI
2.Siakap Laprik Ala Thai

Bahan dikisar kasar:-
6 tangkai cili kering
8 biji cili padi
7 ulas bawang putih
2 pokok akar ketumbar
Bahan lain:-
1 ekor ikan siakap
1/2 cawan air asam jawa
2 sudu besar gula
1 cawan air
3 sudu besar sos ikan
Daun ketumbar
Garam secukup rasa
Tomato dan cili merah sebagai hiasan
Resepi penuh klik SINI
3.Siakap Stim Lemon

Bahan-bahan:-
1 ekor ikan siakap.
1 biji bawang holand.
2 batang serai diketuk.
3 biji cili api diketuk.
3 inci halia hiris nipis.
1 biji tomato
3 sudu besar sos ikan
1 sudu besar tepung jagung
1 biji lemon dibahagi dua. Separuh hiris nipis, separuh lagi perah jus.
1/2 kiub ayam.
Daun sup daun bawang.
Resepi penuh klik SINI
4.Siakap Sambal Kicap Pedas Thai

Bahan buat kuah cukup mudah.
1 biji bawang besar.
5 ulas bawang putih.
3 ke 5 biji cili api.
(Kisar je semua bahan di atas)
2 sudu cili kisar.
2 sudu cuka.
5 sudu kicap biasa.
1 sudu maggie cukup rasa.
Sedikit sayur kubis dan carrot.
Daun sup dan daun ketumbar.
Resepi penuh klik SINI.
5.Siakap 3 Rasa Ala Thai

Bahan-bahan:-
1 ekor ikan siakap.
1 batang serai.
1 biji bawang besar potong dadu.
3 ulas bawang putih cincang halus.
1 inci halia cincang halus.
1 biji cili merah.
3 biji cili api.
1/2 biji timun
1 biji tomato
1 potong nenas.
4 helai daun limau purut.
Sedikit daun sup sebagai hiasan.
Bahan sos:-
3 sudu besar cili kering.
3 sudu besar sos cili.
2 sudu besar sos tomato.
2 sudu sos tiram.
2 sudu sos ikan.
Resepi penuh klik SINI.
*Nak cuba masak menu yang mana satu?
Sumber: Liza Idris


Koleksi Sampul Raya Tahun 2023, Yang Mana Satu Paling Cantik?

Bulan Ramadan bakal berakhir tidak lama lagi dan rata-rata orang ramai sudah mula melakukan persiapan seperti menukar duit di bank untuk diberikan kepada sanak saudara.
Nak bagi duit raya, tak akan nak bagi begitu sahaja. Kenalah ada sampul raya, baru cantik sikit. Betul tak? Hari ini penulis ingin kongsikan beberapa koleksi sampul raya tahun 2023. Semuanya cantik dan pelbagai tema.

Baca juga: Cadangan Waktu Perjalanan Hari Raya Untuk Pengguna Lebuhraya Pantai Timur
KOLEKSI SAMPUL RAYA TAHUN 2023, CANTIKNYA!
1. RHB

Rekaan bermotifkan batik.
2. UOB BANK

Rekaan bermotifkan floral.
3. BANK ISLAM

Rekaan bermotifkan Hari Raya Aidilfitri.
4. AL-RAJHI BANK

5. ETIQA

Rekaan bermotifkan floral.
6. MRT MALAYSIA

7. AMBANK

Rekaan bermotifkan floral.
8. PUBLIC BANK

9. DEUTSCHE BANK MALAYSIA

Rekaan bermotifkan floral.
10. BANK MUAMALAT

Rekaan bermotifkan batik.
11. OCBC AL-AMIN

12. MAC COSMECTIC

13. ASNB BANK

Rekaan bermotifkan batik.
14. SMBC BANK

Rekaan bermotifkan floral.
15. ARIANI

Rekaan bermotifkan floral.
16. PRUDENTIAL BSN TAKAFUL

Rekaan bermotifkan makanan raya.
17. HABIB

Rekaan bermotifkan batik dan floral.
Wah, cantik-cantiknya semua sampul. Yang mana satu pilihan anda?
Baca juga: Elak Kesesakan Di Lebuhraya Utara-Selatan, Ini Cadangan Waktu Perjalanan Untuk Anda
Sumber: Facebook


Koleksi AW16 PUMA By Rihanna Di Minggu Fesyen New York 2016

Khusus buat peminat Rihanna dan jenama sukan terkenal PUMA, pasti anda akan teruja dengan rekaan terbaru Rihanna yang dilahirkan melalui Koleksi ‘AW16 Fenty PUMA by Rihanna’.
Koleksi ini buat pertama kalinya dilancarkan di Minggu Fesyen New York bagi Musim Luruh 2016, pada 12 Februari 2016.

Rihanna dan CEO Puma, Bjorn Gulden semasa menghadiri acara FENTY PUMA by Rihanna AW16 di Minggu Fesyen New York Musim Luruh 2016 Februari lalu. Foto Kredit: Getty Images

Menggabungkan elemen-elemen hip tradisi serta budaya jalanan Jepun, Rihanna memberi nafas baru dalam  rekaannya dengan menekankan unsur ‘dark and stormy’.

Dalam koleksi terbaru hasil kerjasamanya dengan jenama sukan terkenal PUMA sejak 2014, koleksi ini dipertontonkan kepada penonton dengan ‘mood’ pentas yang gelap, misteri, dan bertenaga, diinspirasikan oleh elemen alam semulajadi.
Uniknya, model-modelnya beraksi dalam melakonkan ‘kesejukan fros’ atau ‘frostbitten’.
Foto Kredit: Getty Images
Foto Kredit: Getty Images
Apa Yang Boleh Dilihat Dalam Koleksi ‘AW16 Fenty PUMA by Rihanna’?
Koleksi ini menampilkan rekaan serba lengkap meliputi baju, seluar, kelengkapan, serta aksesori seperti kasut, topi, dan beg yang boleh digayakan oleh lelaki dan juga wanita.
Pengaruh budaya Jepun yang dieksperimentasi oleh ikon fesyen ini diadun bersama unsur ‘gothic’ yang jelas selain pemilihan warna pada kebanyakan koleksinya yang ‘monotone’, lebih tertumpu kepada rona hitam, putih, dan kelabu.
Antara koleksi kasut yang direka khas dalam koleksi ‘AW16 Fenty PUMA By Rihanna’. / Foto Kredit: Getty Images
Foto Kredit: Getty Images
“Koleksi ini bukan saja melambangkan diri saya dan cara saya berpakaian, tetapi juga melangkaui sempadan dalam menghasilkan sesuatu yang benar-benar saya inginkan bersama PUMA” kata duta jenama dan juga Pengarah Kreatif Wanita PUMA ini.
Rihanna menggayakan rekaan tersendiri melalui labelnya, Fenty, hasil kolaborasi dengan PUMA. / Foto Kredit: Getty Images
“Saya ingin membawa PUMA ke destinasi baru bersama sesuatu yang tak dapat dijangka atau diramal. Inilah budaya jalanan Jepun dengan elemen ‘twist’ yang penuh misteri. Saya bermain dengan tekstur dan ‘silhoutte’ dan semua fabrik yang digunakan adalah mewah.”
“Saya menterjemahkan kembali tadisi ini dalam cara saya, dan saya amat gembira untuk berkongsinya dengan peminat serta komuniti fesyen sedunia.”
Rihanna muncul di atas pentas pertunjukan selepas memperkenalkan koleksi ‘AW16 Fenty PUMA by Rihanna’. / Foto Kredit: Getty Images
Koleksi ‘AW16 Fenty PUMA by Rihanna’ Akan Mula Dipasarkan Secara Berperingkat
Para peminat boleh mula mendapatkan sebahagian daripada koleksi terbaru ‘AW16 Fenty PUMA by Rihanna’, seperti ‘Fenty  Trainer’ yang telah memasuki pasaran 26 Februari lalu.
‘Fur Slide’ akan dilancarkan pada bulan April manakala kasut ‘PUMA Creeper’ yang cukup terkenal ini akan kembali dengan pelbagai warna baru mulai Mei 2016.
Koleksi AW16 PUMA by Rihanna, di bawah labelnya Fenty, akan mula dipasarkan pada bulan September 2016. Untuk maklumat lanjut, layari puma.com atau rihannanow.com.


Kolesterol Tinggi: Kesan, Bahaya & Tips Kekalkan Bacaan Kolesterol Normal

Berapakah bacaan kolesterol normal? Dan berapakah bacaan kolesterol tinggi?
Seperti kandungan gula dan tekanan darah, paras kolesterol juga perlu dikekalkan pada tahap optimum.

Sekiranya paras kolesterol didapati tinggi, ia boleh membuatkan seseorang berisiko untuk menghidap penyakit seperti strok dan sakit jantung.
Tahukah anda apakah itu kolesterol dan bagaimana cara membaca kadar kolesterol seseorang?

Jom kita teliti lebih lanjut melalui artikel ini.

Apakah Itu Kolesterol?
Kolesterol dihasilkan secara semulajadi oleh hati dan berfungsi untuk membawa lemak ke seluruh bahagian badan yang memerlukannya sebagai tenaga.
Selain itu, kolesterol juga memainkan peranan dalam membekalkan vitamin D, serta membantu dalam menghasilkan hormon seperti kortisol dan hormon seksual. Kolesterol juga boleh diambil menerusi makanan seperti mentega, kuning telur dan daging.
2 Kategori Utama Kolesterol
Terdapat beberapa kategori kolesterol utama antaranya ialah Low Density Lipoprotein atau LDL.
Ia juga dikenali sebagai kolesterol jahat kerana kadar LDL yang tinggi boleh menyebabkan salur darah tersumbat.
High Density Lipoprotein atau HDL pula lebih dikenali sebagai kolesterol baik yang membantu memindahkan lebihan kolesterol semula ke hati untuk dilupuskan.

Panduan membaca Kadar Kolesterol Normal / Tinggi
Sekiranya seseorang mengamalkan diet berkolesterol tinggi, ia berisiko untuk menghidapi penyakit seperti salur darah mengecil (artherosclerosis) atau serangan jantung.
Oleh itu, pemeriksaan kesihatan secara berkala perlu dilaksanakan bagi mengelakkan masalah kolesterol tinggi dalam badan.
Biasanya sampel darah akan diambil bagi mengukur paras kolesterol dengan terperinci.
Panduan membaca kadar kolesterol adalah seperti di bawah :

Bacaan Normal

Risiko Awal

Risiko Sederhana (borderline)

Risiko Tinggi

< 170 mg/dl

200 mg/dl

200-239 mg/dl

240 mg/dl

Untuk bacaan yang lebih terperinci, juga boleh merujuk kepada paras bacaan kolesterol tinggi / normal seperti di bawah:
(Sumber: MyHealth MyLife)
Bahaya Kolesterol Tinggi Yang Tidak Dikawal
Kolesterol tinggi adalah penyebab utama beban penyakit dalam negara-negara maju dan negara-negara yang membangun.
Kini, ianya menyebabkan 2.6 juta kematian di seluruh dunia.4 Berdasarkan Tinjauan Kebangsaan Kesihatan dan Morbiditi (National Health and Morbidity Survey) 2015, kadar bilangan warga Malaysia yang menghidap dislipidemia dan berumur 18 tahun dan ke atas adalah 47.7% (9.6 juta).
Yang lebih menakutkan, kolesterol tinggi biasanya tidak mempunyai simptom-simptom tetapi ia meningkatkan risiko anda mengalami serangan jantung dan strok.
Ini kerana paras tinggi kolesterol LDL dikaitkan dengan peningkatan risiko arteroskelrosis, iaitu pemendapan plak-plak bahan berlemak di dalam dinding arteri.
Arterosklerosis yang berlaku di dalam jantung akan menyebabkan serangan jantung, manakala, arterosklerosis yang berlaku di dalam otak boleh menyebabkan strok.
Sila rujuk gambar rajah di bawah:

Cara Turunkan Kadar Kolesterol Tinggi
1. Amalkan Pemakanan Sihat
Seperti yang kita tahu, pemakanan yang tidak sihat juga boleh mengakibatkan paras kolesterol meningkat.
Elakkan makanan tinggi kolesterol jahat seperti makanan segera dan makanan bergoreng serta lebihkan pengambilan buah-buahan dan sayur-sayuran.
Pengambilan serat seperti oat juga mampu mengurangkan kadar kolesterol sehingga 10 ke 25 %.
Makanan yang mengandungi lemak sihat seperti kekacang, ikan, dan minyak zaitun juga amat baik untuk diamalkan bagi mengurangkan kadar kolesterol.
2. Kekal Aktif dengan Senaman
Kadar kolesterol juga dapat dikurangkan dengan gaya hidup yang sihat.
Aktiviti beriadah terbukti mampu mengurangkan paras kolesterol serta mengurangkan risiko penyakit lain.
Bagi yang menghidap penyakit seperti tekanan darah tinggi atau lemah jantung, dapatkan saranan doktor bagi mengetahui jenis senaman yang bersesuaian dengan anda.
3. Atasi Masalah Stres
Stres ialah sesuatu yang sukar dielakkan tidak kiralah di tempat kerja mahupun di rumah.
Stres juga boleh menjadi faktor penyumbang kepada kadar kolesterol tinggi dalam badan kerana ia boleh mempengaruhi paras hormon dan tekanan darah.
Jadi, pengurusan stres adalah amat penting bukan sahaja bagi kesihatan mental, malah untuk kesihatan fizikal seseorang.
Antara kaedah pengurusan stres yang boleh diamalkan ialah senaman ringan seperti berjalan atau regangan badan.
Stres juga dapat dielakkan dengan berehat sejenak dan jauhi minda daripada berfikir perkara yang boleh menyebabkan anda cemas atau bercelaru.
4. Berdisiplin dalam Pengambilan Ubat
Selain pengamalan gaya hidup dan diet sihat, doktor mungkin akan memberikan ubat kawalan kolesterol bergantung kepada tahap kesihatan anda.
Antara ubat yang biasa diberikan bagi menguruskan kolesterol ialah statins, fibrates dan niacin yang bertindak untuk mengimbangi paras kolesterol dalam darah.
Walaupun kolesterol memainkan peranan yang penting dalam badan, ia juga boleh mendatangkan penyakit jika tidak dikawal dengan baik.

Contoh makanan yang boleh diambil dan perlu dielakkan
(Sumber: Bahagian Pemakanan KKM)

Ayuh, Amalkan Gaya Hidup Sihat!
Oleh itu, gabungan gaya hidup sihat dengan tabiat pemakanan yang berkhasiat, senaman berkala dan pengurusan stres yang baik adalah penting bagi mengurangkan paras kolesterol.
Dengan badan dan minda yang sihat, anda mampu mengelak masalah kolesterol tinggi serta risiko penyakit lain seperti penyakit jantung dan obesiti.


“Abang, untuk apartmen baru kita nanti, apa kata kita pilih warna putih. Ayang suka perabot warna putih, nampak moden dan elegan. Ada ciri-ciri Inggeris klasik bila guna perabot macam tu. Lepas tu, dinding pun kita guna putih. Sebab kalau semua putih, memang sesuai. Barulah gabungan warna cat rumah cantik dengan perabot.”
“Aduh, boringlah. Semua putih. Nanti kalau tumpah air sirap tak ke haru? Cubalah guna warna kombinasi sikit. Barulah menyerlah.”

Memang pening nak pilih warna tema untuk rumah. Takut ‘over’ sangat, takut ‘tenggelam’ sangat. Tak ramai sebenarnya yang dapat memadankan warna perabot dengan warna cat rumah yang cantik.
Ini antara kesilapan biasa yang boleh anda elakkan.

Walaupun ada warna tema, anda boleh pilih beberapa tona untuk memberi kepelbagaian. / Foto Kredit: uredjenje-doma.com

8 Kesilapan Semasa Memilih Kombinasi Warna Untuk Rumah Anda
Ada 8 common mistake yang dilakukan dalam pemilihan warna cat cantik dengan perabot yang sesuai. Kalau boleh, cuba jauhi.
Ini kerana, warna cat rumah cantik tidak semestinya cukup untuk digayakan dengan apa-apa jenis perabot.
1. Warna cat rumah cantik, tapi terlalu selamat
Putih melambangkan bersih dan suci. Ramai yang memilih warna ini dalam apa jua jenis kediaman kerana ia warna ‘safe’. Lebih tepat, warna putih sesuai digandingkan dengan pelbagai jenis dan reka bentuk perabot mahupun soft furniture.
Namun tahukah anda penggunaan warna putih pada dinding, perabot dan soft furniture seperti langsir, sarung bantal, permaidani dan koleksi aksesori deko adalah common mistake yang biasa dilakukan?
Ini adalah kerana dalam ruang yang kecil, serba putih memberi suasana yang boring dan dull. Seharusnya, jika dinding berwarna putih, serikan suasana dengan menggabungkan warna-warna ceria pada soft furniture.
Warna putih tak salah, tabi gabungkan dengan sedikit warna kontra supaya nampak ‘hidup’. Foto Kredit: homify.nl
2. Gandingan tidak sesuai di zon warna
Zon warna dilakukan sebagai pemisah ruang misalnya rona hijau untuk ruang tamu dan merah untuk ruang makan.
Namun bagi ruang kecil, gandingan warna antara satu ruang dengan ruang yang lain haruslah sesuai. Jika salah gandingan warna, ruang kecil akan nampak padat dan sempit.
Gabungan 2 warna masih boleh disesuaikan jika ia dirancang dengan baik. / Foto Kredit: pinterest.com
3. Pencahayaan kurang berseri
Pemilihan warna yang sesuai perlu diambil kira sewaktu pencahayaan di waktu malam.
Ada warna yang menambah suasana suram dalam kediaman meskipun diterangi dengan pencahayaan lampu.
Lampu yang kreatif juga dapat mencerahkan suasana serta menjadi penyeri ruang tamu. / Foto Kredit: de-paris-saint-tropez
4. Warna lantai diabaikan
Biasanya orang lebih fokus pada pemilihan warna cat dan perabot. Tapi tahukah, warna lantai turut mempengaruhi visual dan keseluruhan suasana dalam bilik?
Pastikan warna lantai hampir sama dengan warna bilik. Jika penggunaan warna yang salah, boleh mempengaruhi ketenangan ruang berkenaan.
Corak lantai yang berani tetapi memberi kesan yang sangat ‘awesome’ . / Foto Kredit: architecturaldigest.com
5. Terlalu banyak warna dalam satu ruang
Tidak salah jika anda ingin gandingkan pelbagai warna dalam satu ruang namun elakkan guna proportion yang sama.
Pilih satu warna utama dan gunakannya kira-kira 60 peratus dalam ruang. Kemudian tambahkan satu warna, dan gunakannya kira-kira 30 peratus. Pilih warna terakhir dan gunakannya sehingga 10 peratus.
Foto Kredit: livspace.com
6. Gandingan warna kontra yang tidak sepadan
Bukan semua berani bermain dengan warna kontra kerana salah gandingannya, ia memberi suasana yang janggal dan tidak selesa.
Sebab itu harus kreatif dalam membuat suai padan apabila mengguna warna-warna kontra agar tidak berlebihan.
Gabungan dua warna yang kurang memberi impak. / Foto Kredit: thepublications-ol.com
7. Warna terlalu gelap
Satu warna satu ruang! Elak pilih satu warna untuk satu ruang sehingga soft furniture dan hiasan dalaman juga dari rona sama.
Ia akan menyebabkan ruang nampak gelap. Jika ingin juga menggunanya, pastikan memilih warna ton dari gelap ke lembut.
Warna merah pada kusyen sedikit sebanyak membantu ‘menaikkan’ warna yang agak suram. / Foto Kredit: pennyroach.com
8. Penggunaan warna terang yang berlebihan
Tidak salah jika ingin guna warna ceria dan terang dalam kediaman tapi pastikan ia diguna secara moderate.
Terlalu banyak warna terang misalnya warna merah boleh menjadikan seseorang itu agresif.
Manakala, warna-warna tenang pula dapat memberi kelegaan dan membantu mendamaikan perasaan.
Foto Kredit: interiorvisionsllc.com
Warna boleh mempengaruhi ‘mood’,
Sebab itu perlu dikaji dahulu apabila memilih warna cat rumah cantik agar dapat disesuaikan untuk kediaman. Pemilihan warna yang salah boleh menjejaskan ‘mood’ dan suasana dalam rumah.


Kombo [email protected] Di PETRONAS Kini Lebih Banyak Pilihan

Sebagai ibu bapa, menyediakan sarapan berkhasiat untuk anak-anak, penting supaya mereka kekal bertenaga. Jika mereka terlepas waktu sarapan kerana anda kesuntukan masa untuk ke tempat kerja, apa akan jadi agak-agak ya? Pasti mereka akan lemah dan lentok walaupun baru jam 10 pagi. Apa solusinya?

Singgah Kedai Mesra PETRONAS, banyak kombo sarapan menu berkhasiat pada harga berpatutan

Kalau anda belum tahu, Kedai Mesra PETRONAS ada menyediakan pelbagai pilihan sarapan dalam kombo [email protected]Mesra. Kombo ini amat sesuai untuk mereka yang sentiasa on-the-go atau kesuntukan masa. Terbaharu, mereka menambah kombo dan menu baharu yang lebih berkhasiat pada harga berpatutan. Apa yang ada?

Dalam pilihan kombo baru [email protected] ini, terdapat kombo Big Bites, Light Bites dan Happy Bites. Semua hidangan dijamin enak dan sesuai dimakan oleh orang dewasa dan kanak-kanak…

Buat pertama kalinya dalam kombo [email protected] di Kedai Mesra PETRONAS ini, mereka memperkenalkan pelbagai pilihan roti dengan perisa istimewa antaranya Cheese Stick, Sambal Ikan Bilis, Sambal Udang dan Kaya serta banyak lagi. Hanya di Kedai Mesra PETRONAS je tau ada roti-roti ni. Malah, terdapat juga minuman popular seperti Milo dan Nescafe!

Untuk kombo Happy Bites, anda boleh membeli susu coklat Goodday Charge dan roti pilihan pada harga RM3. Sesuai untuk ibu-ibu yang tidak sempat menyediakan sarapan untuk anak-anak. Untuk menu Big Bites pula, anda boleh pilih mana-mana roti bersama minuman seperti kopi panas, Nescafe atau Milo. Hanya RM5 saja!
Apa lagi, jom ke Kedai Mesra PETRONAS, kini sudah ada di hampir 450 cawangan!

Jom dapatkan kombo baru [email protected] ini di hampir 450 cawangan Kedai Mesra PETRONAS di Malaysia. Jadi, ibu bapa semua, ini bukanlah alasan anda untuk tidak menyediakan sarapan buat anak-anak ya!
Malah, jika anda tidak sempat untuk menyediakan juadah sahur atau pulang ke rumah bagi berbuka bersama keluarga, singgah saja PETRONAS berhampiran. Boleh alas perut dulu!

Cepat ke PETRONAS terdekat dan dapatkan kombo baru [email protected] ini! Alang-alang, apa kata anda ambil gambar tanda sokongan dan upload di laman sosial masing-masing dengan hashtag #MesraBites #MorningsAtMesra #BreakfastOnTheGo dan tag @petronasbrands
Jika anda mahukan maklumat lebih lanjut mengenai promo terbaru ni, layari laman web MyMesra. Selamat bersarapan!


Komedi Musikal ALADDIN – RELOADED

Setiap tahun, “Youth-On-Stage” menceriakan musim cuti dengan produksi berkuali tinggi dan menampilkan bakat yang kian berkembang oleh Akademi Enfiniti.

Berikutan kejayaan “Seussical Jr” pada tahun 2013, “Seussical the Broadway Musical” pada tahun 2014, “Aladdin – A Musical Comedy” merupakan pantomim muzikal yang dipentaskan pada 2015, sesuai untuk ditonton seisi keluarga. Berdasarkan cerita Aladdin, Akademi Enfiniti menghasilkan muzikal yang seronok, asli dan interaktif yang memasukkan elemen gelak tawa, riawara hambar dan lagu-lagu popular yang membuatkan penonton ketawa dan menari bersama.

Produksi ini yang diarahkan oleh Joanna Bessey, arahan muzik oleh Liew Marsh dan koreografi oleh J Redza, pelakon utama “Aladdin – Reloaded” terdiri daripada Rashid Salleh, Tria Aziz dan Peter Davis. Sertai mereka di atas pentas adalah kanak-kanak dan remaja yang berbakat dan pada tahun lepas, ramai yang hadir memberikan mereka beberapa tempukan gembira sambil berdiri (standing ovation).

Sinopsis Aladdin – Reloaded (Komedi Muzikal):
Ahli sihir kejam Abanaza mencari lampu ajaib yang mempunyai Jin yang hebat, supaya beliau boleh menguasai dunia, dna hampir berjaya! Adakah semua harapan musnah? Tidak! Bantuan kini sampai! Keluarga adiwira hadir untuk menggagalkan rancangan jahat Abanaza! Seorang budak tempatan bernama Aladdin, abangnya Wishee Washee dan ibunya yang ditakuti Widow Twanky bersedia untuk menyelamatkan keadaan!

Petikan oleh Penerbit Eksekutif: Tiara Jacquelina
“Musim cuti hampir tiba, yayyyyy! Ini merupakan waktu kegemaran setiap tahun, kerana kami menghabiskan musim cuti tahunan dengan persembahan dengan nada gembira. Ideanya adalah bagi penonton SEMUA peringkat umur dapat menikmati sebuah persembahan, berpakaian apa sahaja yang membuatkan mereka selesa, sorak seberapa kuat, dan menikmati masa mereka di teater.”
Petikan oleh Pengarah – Joanna Bessey
“Aladdin – Reloaded” merupakan sebuah komedi muzikal dan ia akan menjadi sebuah persembahan yang menyeronokkan! Sewaktu latihan pun kami sudah bergelak ketawa dan bekerjasama dengan para pelakon yang hebat sangat seronok. Saya suka bekerjasama dengan Peter Davis, Rashid Salleh dan Tria Aziz sekali lagi. Dan pelakon muda sangat beruntung dapat bekerja dan belajar daripada mereka. KESEMUA pelakon (termasuk pelakon kanak-kanak) mempunyai tenaga yang hebat dan sangat berbakat. Ia merupakan persembahan keluarga yang sangat sesuai untuk musim cuti. Ia merupakan cerita klasik Aladdin dengan adunan Malaysia moden.”
Butiran “Aladdin – Reloaded”
Tarikh: 2-11 Disember 2016
Tempat: PJ Live Arts, Jaya One
Harga Tiket: RM43, RM63, RM73 dan RM123
Untuk maklumat tiket dan pembelian, sila layari www.tix.my
Untuk maklumat lanjut, sila layari www.facebook.com/enfinitiacademy, www.facebook.com/enfinitiacademyonstage atau


Tamat Tempoh Setahun ‘Mendidik’, Saman Perokok Akan Dikuatkuasa Mulai 1 Jan 2020

Tepat jam 12 malam pada 31 Disember 2019, maka berakhirlah tempoh Penguatkuasaan Pendidikan bagi larangan merokok di premis makanan terbuka.
Sejak peraturan baharu itu dikuatkuasakan pada 1 Jan 2019, KKM telah memberi tempoh setahun bagi mendidik orang ramai terutama perokok mematuhi dan membiasakan diri dengan larangan itu.

Bermula 1 Jan 2020, peraturan larangan merokok di premis makanan terbuka itu berkuatkuasa sepenuhnya. Perokok yang ingkar arahan boleh dikenakan kompaun RM250.
Sekiranya gagal membayar kompaun itu dalam tempoh yang telah ditetapkan, kes akan dibawa ke mahkamah. Sekiranya didapati bersalah, boleh dikenakan denda tidak lebih RM10,000 atau penjara tidak lebih 2 tahun.

Tindakan penguatkuasaan undang-undang ini bukan bertujuan menghukum apatah lagi mendikriminasikan golongan perokok, tetapi lebih kepada menjaga kepentingan golongan bukan perokok yang turut terdedah kepada bahaya asap rokok.

Asap rokok mengandungi racun dan menjadi salah satu punca utama kepada 22 penyakit kanser terutama Kanser Paru-paru.
Peraturan baharu itu juga sebagai kesedaran kepada perokok supaya berhenti tabiat merbahaya itu.
Sejak peraturan baharu itu dilaksanakan, bilangan perokok yang mendapatkan bantuan daripada Perkhidmatan Berhenti Merokok yang disediakan di klinik dan hospital kerajaan, hospital swasta dan farmasi terpilih semakin bertambah. (jomquit.moh.gov.my)
Biarpun anda belum berjaya berhenti merokok, tetapi anda perlu ada kesedaran sivik yang tinggi dan sikap tolenrasi untuk tidak merokok di premis terbuka.
Kesedaran dan perubahan sikap adalah kunci utama kepada peraturan baharu ini.
Jika anda ke premis makanan tertutup (berhawa dingin), anda pasti tidak akan merokok. Amalkan juga kesedaran sebegini di premis terbuka.
*Sumber: Kementerian Kesihatan Malaysia


5 Sebab Jangan Tayang Gambar ‘Ultrasound’ Bayi Anda Di Media Sosial

“Wah, ‘excited’nya nak pergi klinik ultrasound hari ni! Tak sabar nak tahu ‘baby boy’ ke ‘baby girl’ dalam perut Mama ni. Kalau dah tahu nanti, bolehlah ‘post’ kat FB.”
Apabila zaman semakin canggih, segala perkara boleh dikongsikan dengan hanya satu klik. Namun, adakah semua perkara itu patut untuk dikongsikan?

Sebelum ini ada yang mungkin mengecam kerana terlalu banyak berkongsi gambar anak hingga menyebabkan mereka terdedah kepada mangsa pedofil. Kini, timbul pula persoalan sama ada kita wajar berkongsi foto ultrasound bayi di dalam kandungan.
Foto Kredit: netdoctor.co.uk

5 Sebab Jangan Tayang Gambar Ultrasound Bayi Anda Di Media Sosial
Klinik ultrasound di Malaysia kini menyediakan pelbagai teknologi canggih daripada scan 2D, 3D, dan ada juga 4D. Memang mudah! Selain memantau keadaan kesihatan bayi dalam kandungan, jantina bayi juga dapat diketahui melalui cara ini.

Sebagai ibu bapa, perasaan gembira dan teruja ketika melihat foto sebegini memang sesuatu yang normal. Tetapi, sebelum anda ingin berkongsi gambar tersebut, fahami dahulu 5 perkara ini.
1. Ia Adalah Perkara Yang ‘Tersembunyi’
Merujuk kepada laman web Mufti Wilayah Persekutuan melalui Al-Kafi Li Al-Fatawi : Soalan 417 bertarikh 27 Oktober 2016, foto sebegini tidak sepatutnya menjadi tontonan ramai kerana ia bertentangan dengan asal maksud janin itu sendiri.
Bagi yang tidak tahu, janin itu berasal daripada perkataan Bahasa Arab yang membawa maksud ‘perkara yang tersembunyi.’ Dijelaskan dalam ulasan tersebut, sungguhpun ultrasound itu bukannya aurat, ianya tidak patut ditunjuk-tunjuk kepada orang melainkan ada keperluan seperti urusan perubatan dan pengajaran.
Foto Kredit: Facebook Mufti Wilayah Persekutuan
2. Boleh Mengundang Fitnah
Benar, pertama kali melihat bayi dalam kandungan di klinik ultrasound adalah saat paling indah dalam hidup anda. Tetapi, foto ini mungkin sesuatu yang agak ‘pelik’ bagi sesetengah orang, lebih-lebih lagi bagi mereka yang tidak pernah melihatnya. Lalu, ia dikhuatiri akan mengundang fitnah seperti aib dan sangkaan manusia.
Tambahan pula, apabila ianya dijadikan sesuatu yang umum, anda tidak dapat menyekat komen negatif atau tafsiran buruk daripada pihak tertentu. Malah, ia mungkin saja boleh digunakan oleh mereka yang kurang berilmu atau bertujuan mengambil kesempatan.
Foto Kredit: PseudoScience Watch
3. Elak Penyakit ‘Ain
Penyakit ‘Ain atau penyakit mata adalah sesuatu yang benar-benar boleh berlaku, seperti yang dijelas oleh Ustaz Dr Zaharuddin Abdul Rahman. Ia menyerupai hasad dengki, tetapi ia turut boleh datang daripada niat baik seperti sesuatu yang kita kagumi dan sanjungi.
Dari Aisyah r.a, Rasulullah s.a.w bersabda:
عَنْ عَائِشَةَ قَالَتْقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ اسْتَعِيذُوا بِاللَّهِ فَإِنَّ الْعَيْنَ حَقٌّ
Maksudnya: Mintalah kalian perlindungan kepada Allah dari ‘ain (mata jahat) kerana sesungguhnya ain itu haq (benar) (HR Ibnu Majah).
Apabila terkena penyakit ini, seseorang boleh jatuh sakit walaupun mereka yang memandangnya atau mengaguminya tidak bermaksud untuk berniat jahat terhadap seseorang tersebut. Maka, inilah juga salah satu sebab mengapa orang tua-tua tak benarkan kita menunjukkan gambar anak yang baru lahir kepada umum kerana dibimbangi akan memakan diri.
Foto Kredit: origin.amp
4. Tidak Semua Merasakan Foto Itu ‘Normal’
Bukannya semua orang pernah melihat gambar ultrasound. Jadi, tak hairanlah ada yang menganggapnya aneh dan tak kurang juga yang berasa kurang selesa.
Anda mungkin melabel mereka yang berpendapat sedemikian sebagai ‘kuno’, tetapi ramai golongan moden, termasuklah orang-orang Barat merasakan bahawa tindakan ini adalah sesuatu yang berlebihan.
Oleh itu, jika anda positif bahawa tiada yang akan mengecam gambar tersebut, bolehlah anda berkongsikannya dengan mod terhad.

5. Raikan Kegembiraan Anda Dengan Doa
Segala kegembiraan yang dirasai tidak semestinya dikongsikan ke media sosial, terutamanya jika anda mempunyai senarai rakan yang tidak anda kenali. Sebaliknya, perbanyakkanlah doa dan zikir yang disarankan sebagai tanda syukur ke atas nikmat tersebut.
Rasulullah s.a.w bersabda: “Jika salah seorang dari kalian melihat sesuatu yang menakjubkan dari saudaranya, pada dirinya atau pada hartanya, maka doakan keberkatan padanya, kerana sesungguhnya penyakit ain itu haq (benar). (HR Ahmad)
Foto Kredit : unomatch.com
Bersederhana Adalah Jalan Terbaik
Berkongsi atau tidak, ianya adalah hak individu yang tidak boleh disekat. Namun, jalan yang terbaik adalah dengan bersederhana terhadap apa jua yang dikurniakan kepada kita, sama ada yang baik ataupun buruk.
Mudah-mudahan semuanya baik-baik saja.


Ibu-ibu, Kongsikan Pesanan Mak Kata Anda!

Sertai peraduan Mak Kata, Saya Anak Bijak Dutch Lady dan rebutlah peluang bertemu dengan Scha Alyahya dan anaknya, Lara Alana
Dutch Lady Milk Industries Berhad (Dutch Lady Malaysia) menyeru para ibu di Malaysia untuk berkongsi pesanan dan kata-kata hikmah dalam kempen terbaru Dutch Lady iaitu: Mak Kata, Saya Anak Bijak dan berpeluang bertemu dan beramah mesra bersama Scha Alyahya dan anaknya, Lara Alana dalam majlis jamuan teh. Kempen ini turut menyediakan hadiah wang tunai RM50 untuk 250 orang peserta yang pertama pada setiap minggu sepanjang tempoh peraduan.

Ashlee Ng, Pengarah Pemasaran Dutch Lady Malaysia menjelaskan, “Kami di Dutch Lady Malaysia menyedari kepentingan untuk para ibu memahami peranan dan hubungan di antara bimbingan yang diberinya dan susu yang memberikan nutrisi, perlu digabungkan untuk memastikan tahap kebijaksanaan yang progresif untuk si manja. Susu tepung rumusan untuk kanak-kanak, Dutch Lady 4-tahap Nutri Planˇ dengan 5X DHA* adalah satu program nutrisi yang menyeluruh khas untuk kanak-kanak berusia 1-6 tahun dan ke atas bagi menyokong tahap kebijaksanaan dan pembelajaran kanak-kanak. Apabila keperluan nutrisi disokong, para ibu boleh menumpukan perhatian dalam membimbing si manjanya untuk mencapai setiap tahap kebijaksanaan.”

Ng turut menjelaskan latar belakang dan kepentingan di sebalik tema kempen: “Kasih sayang seorang ibu tiada batasan. Setiap pesanan ibu akan membantu kita menjadi insan yang lebih berjaya. Apa yang disampaikan membentuk diri serta menjadi prinsip hidup kita sehingga kini. Maka memberi kami mencipta kempen bertemakan “Mak Kata, Saya Anak Bijak” dengan memberi makna yang tersirat di mana pesanan ibu menjadikan seorang anak lebih bijak!”

“Frasa Mak kata digunakan buat pertama kalinya dalam iklan TV Dutch Lady klasik yang disiarkan pada tahun 1983 yang menunjukkan dua orang budak lelaki mengulangi pesanan and kata-kata hikmah ibu mereka. Dengan berilhamkan iklan ikonik tahun 80-an itu, Dutch Lady Malaysia memperkenalkan kempen Mak kata yang pertama pada tahun 2014.
“Dutch Lady Malaysia ingin mengembalikan kempen yang amat sinonim dengan Mak kata pada tahun ini dengan gambaran yang mencerminkan kebijaksanaan kanak-kanak pada hari ini. Itulah sebabnya kempen kami direka untuk membantu ibu-ibu memahami betapa pentingnya kata-kata mereka dalam membentuk anak mereka, “jelas Ng.
Peraduan “Mak Kata, Saya Anak Bijak” adalah platform yang sempurna untuk para ibu berkongsi pesanan mak kata yang lucu, menarik atau mengharukan di mana berkaitan dengan kepetahan, kepintaran dan daya imaginasi anak-anak mereka. Seramai sembilan pemenang bersama ahli keluarga mereka berpeluang untuk beramah mesra dengan selebriti terkenal yang juga merupakan seorang ibu iaitu Scha Alyahya dan anaknya Lara Alana sewaktu jamuan teh. Semua pemenang juga akan membawa pulang sebuah kamera instan untuk merakamkan kenangan manis bersama-sama keluarga mereka. Selain itu, 250 penyertaan yang pertama pada setiap minggu akan menerima hadiah tunai bernilai RM50^ bagi setiap penyertaan, dari 1 Ogos hingga 30 September 2016.
Cara penyertaan adalah mudah; anda hanya perlu:
a) Beli mana-mana pek susu tepung rumusan untuk kanak-kanak Dutch Lady 4-Step Nutri Plan dengan 5X DHA* (650g atau 900g);
b) Layari laman web Smart Moment Dutch Lady Malaysia (https://www.smartmoments.com.my);
c) Masukkan petikan “Mak Kata” kegemaran anda dan muat naik gambar saat-saat pintar si manja anda; dan
d) Klik ‘HANTAR’!

Untuk Scha Alyahya, seorang hos TV, model, pelakon dan juga ibu kepada Lara Alana yang baru berusia dua tahun, tiada apa yang lebih penting daripada melihat anaknya membesar dengan gembira. “Sebagai seorang anak, nasihat ibu saya merupakan sesuatu yang paling berharga sewaktu saya membesar. Saya melihat ibu sebagai contoh kepada segala perkara yang saya lakukan, dan saya turut memastikan orang lain di sekeliling saya mengetahui apa yang ibu katakan! Ibu saya selalu berkata, “Rupa cantik terletak pada budi pekerti.” Kita perlu sentiasa cuba untuk melihat kebaikan dalam semua orang. Malah pada hari ini, dia tidak pernah mengatakan sesuatu yang buruk tentang seseorang dan saya cuba untuk mengikuti sifat ibu saya. Inilah satu-satunya nasihat yang saya ingat sampai bila-bila masa.”
“Kini sebagai ibu kepada Lara, saya cuba untuk menyemai sifat yang sama seperti yang dilakukan oleh ibu saya sebelum ini. Lara telah menyambut hari lahir yang kedua pada bulan Julai lepas, dan saya berharap anak saya yang sudah mula dikenali ramai sejak lahir lagi boleh menunjukkan contoh yang baik kepada kanak-kanak yang lain. Kehidupan sebenarnya adalah satu proses pembelajaran yang panjang. Kita mungkin mengajar anak-anak untuk menjadi insan yang baik, tetapi kadangkala mereka yang mengajar kita tentang kebaikan,” jelas Scha.
Untuk maklumat lanjut tentang kempen “Mak Kata, Saya Anak Bijak” dan butiran peraduan, sila layari laman Smart Moment Dutch Lady Malaysia di https://www.smartmoments.com.my.
Rujukan:
* Berbanding dengan susu tepung rumusan untuk kanak-kanak yang terdahulu (Year 2009)
^ Tertakluk kepada terma dan syarat.
ˇ4-Tahap Nutri Plan™ merangkumi susu tepung rumusan untuk kanak-kanak Dutch Lady© Curious, Explore, Create dan Learn.

Mengenai Dutch Lady Milk Industries Berhad
Ditubuhkan pada tahun 1963, Dutch Lady Milk Industries Berhad (Dutch Lady Malaysia) merupakan syarikat tenusu terunggul di Malaysia.

Mengenai Royal FrieslandCampina
Setaip hari, Royal FrieslandCampina menyediakan makanan yang kaya dengan nutrisi bernilai kepada jutaan pengguna seluruh negara dan merupakan salah sebuat daripada lima syarikat tenusu terbesar dunia.


Konon Tersangkut Bawah Meja, ‘Drama’ Betul Gelagat Anak Kecil Ini!

Telatah anak kecil yang kian membesar memang ada kalanya menghiburkan hati orang dewasa. Pada waktu inilah, anak kecil banyak mencuba macam-macam perkara baru. Sama seperti situasi yang dikongsikan ibu ini tentang ragam anaknya yang tersangkut di bawah meja.
GELAGAT LUCU ANAK KECIL ‘TERSANGKUT’ BAWAH MEJA
Di dalam video yang dikongsikan ini, dapat dilihat anak kecil tersebut berada di bawah meja di mana ayahnya sedang membuat kerja. Dia kemudiannya menangis sebaik saja sedar dirinya terutama sekali bahagian kepala ‘kononnya’ tersangkut di bawah meja dan tidak dapat keluar.

Si ayah kemudian memintanya untuk menundukkan kepalanya untuk keluar namun tidak difahami oleh anak kecil itu. Ragam anak kecil ini turut membuatkan si ibu ketawa besar apabila melihat reaksi cuak anaknya itu.

@ndibsyHahahaha ummi mampu gelak je 🤣🤣♬ original sound – N Dibsy

Si kecil ini akhirnya berjaya dikeluarkan dari bawah meja dan diangkat oleh ayahnya. Bukan saja kedua ibu bapanya, warganet juga turut sama terhibur dengan kejadian yang menimpa anak kecil ini.
“DRAMA BETUL!”
Ramai yang menyifatkan kanak-kanak biasanya memang terkenal dengan ‘drama’ mereka jika berada dalam kesusahan. Ada juga yang berseloroh meja tersebut boleh menjadi perangkap untuk kanak-kanak yang nakal selepas ini.

Sumver: Tiktok @ndibsy


Nak Baucar Bernilai RM9888 & Banyak Lagi Dengan Illaria Gamuda Gardens? Anda Baca Artikel Ini Dulu!

Antara kriteria rumah idaman yang sukar untuk kita jumpa ialah rumah yang bertemakan alam semula jadi. Terletak di bandar tapi mempunyai landscape yang cantik dan penuh dengan flora dan fauna! Haa, mana nak jumpa tu?
Anda boleh dapatkan rumah impian dengan ciri ini di Illaria dari Gamuda Gardens!

Gambar sekadar hiasan
Dengan kemudahan yang pelbagai seperti Gardens Wellness Clubhouse dan Waterfront Retail Village, selain sekolah awam dan juga swasta di Gamuda Gardens, Illaria Hillside Homes merupakan kediaman yang paling sesuai jika anda mahu lari dari kesibukan kota.

Terletak berdekatan dengan F&B outlet, Illaria Hillside Homes juga boleh di akses dari tiga highway utama iaitu Highway Utara-Selatan, LATAR expressway dan Lebuhraya Guthrie!

Ciri-ciri unik ini pasti buat anda tertarik untuk mendapatkan rumah di Illaria!
Gambar sekadar hiasan
Terletak berdekatan dengan lereng bukit, Illaria Hillside Homes memang lokasi yang sesuai untuk anda melakukan pelbagai aktiviti dan beriadah.
Jom tengok apa yang disediakan di Illaria Hillside Homes yang bertemakan co-living ni!
1. Komuniti kitchen dan tempat BBQ
Gambar sekadar hiasan
Di Illaria, anda boleh memasak di dapur komuniti dan juga BBQ area sambil meluangkan masa bersama keluarga.
2. Co-working space
Gambar sekadar hiasan
Illaria juga mempunyai co-working space yang sangat cantik dan ideal untuk para pelajar atau sesiapa yang mencari setting berbeza untuk bekerja.
Apa yang membuatkan co-working space ini lebih menarik ialah ia terletak di lokasi yang sangat strategik di atas bukit! Tempat yang sangat perfect untuk anda mencari ilham atau inginkan suasana yang tenang.
3. Bertemakan co-living dan mempunyai komuniti farming
Gambar sekadar hiasan
Anda juga boleh bercucuk tanam di komuniti farm yang ada di Illaria bersama-sama dengan penduduk di situ. Paling penting, anda dapat melakukan bersama anak-anak!
4. Sakura Lane
Gambar sekadar hiasan
Bunga-bunga merah jambu ini merupakan bunga yang sama anda boleh temui di Jepun! Anda sekeluarga bolehlah mengambil angin petang sambil berjalan di bawah pohon yang sangat cantik ini.
5. Stargazing
Gambar sekadar hiasan
Jauh dari pemandangan bandar, di Illaria terdapat viewing platform yang memang akan menjadi spot terbaik untuk anda stargazing bersama keluarga.
6. Kebun buah
Gambar sekadar hiasan
Anda juga boleh menikmati pelbagai jenis buah-buahan mengikut musim di kebun buah yang terdapat di Illaria Hillside Homes. Antara pokok buah yang ada ialah rambutan, manggis, mangga dan macam-macam lagi!
Gambar sekadar hiasan
7. Hillside view
Illaria Hillside Homes terletak di lereng bukit, memberikan anda pemandangan yang lebih tenang dengan udara yang lebih segar! Bangun tidur dan anda akan nampak pemandangan bukit-bukau akan menjadi mood booster anda setiap hari!
Gambar sekadar hiasan
8. Kemudahan eksklusif & taman permainan
Gambar sekadar hiasan
Illaria ada taman permainan dan kemudahan untuk semua peringkat umur. Anda boleh bawa anak-anak bermain di outdoor playground pada masa yang sama anda boleh melakukan yoga atau HIIT workout di yoga deck yang disediakan. Anda boleh juga hiking berdekatan dengan rumah anda tau!
Gambar sekadar hiasan
Gambar sekadar hiasan
Anda percayakan Feng Shui? Anda mesti suka rumah ini!
Dato’ Joey Yap menyatakan Illaria mempunyai energi baik dan positif yang dapat mewujudkan komuniti aman damai. Antara ciri-ciri Feng Shui yang dikongsi oleh Dato’ Joey Yap ialah:
1. Illaria Hillside Home ni dikelilingi dengan ‘Green Dragon’
Green Dragon membawa maksud bertuah! Ia akan memberikan prospek yang positif kepada status seseorang dan memberikan tuah yang baik untuk diri kita dan juga keturunan agar dapat hidup harmoni dan sejahtera.
2. Susun atur perumahan Hillside menyerlahkan formasi ‘Jade Pillow’
Jade pillow membawa maksud kebijaksanaan, kuasa dan kekayaan. Aspek ini sangat diperlukan untuk entrepenuer dan bagi yang sedang mencari hala tuju yang baru.
3. Dua bukit yang terdapat di Illaria membawa maksud ‘Heavenly Wealth Stars’
Salah satu dari bukit di Illaria lebih tinggi sedikit berbanding bukit bersebelahannya yang membawa maksud keuntungan dan kekayaan untuk para residen.
Tambahan pula, Illaria dikelilingi oleh bukit-bukau yang membuatkan Illaria Hillside Homes mempunyai aliran chi yang baik!
Untuk waktu terhad, ada tawaran istimewa bagi mereka yang membeli baucar di Shopee. Dengan hanya RM188, anda akan mendapat baucar Shopee bernilai RM8,888. Bukan itu sahaja, tapi anda juga mungkin memenangi RM1,000 Touch ‘n Go eWallet Reload PIN!
Bayar RM188 sahaja tapi anda berpeluang mendapat pulangan bernilai RM9,888! Penjimatan yang tidak patut dilepaskan, apatah lagi tawaran ini hanya untuk WAKTU TERHAD SAHAJA. Cepat, jangan ketinggalan mendapatkan nilai berbaloi ini sebelum terlambat!
Bermula hanya dari RM5xxK, Illaria Hillside Homes fasa 2 kini dibuka untuk pendaftaran!

Jika anda dah excited seperti admin, anda boleh mendaftar sekarang juga! Hanya klik link ini dan daftar!
Gambar sekadar hiasan
Jom nikmati alam semula jadi bersama-sama!
Anda boleh kunjungi Gamuda Gardens Experience Gallery hujung minggu ini untuk ketahui lebih lanjut mengenai Illaria Hillside Homes! Hanya search di Google Maps atau Waze, mesti jumpa punyalah!
Maklumat lanjut boleh klik di sini!


Konsert Big Stage Tajaan Vivo Makin Menyengat, Kali Ni Ada Yang Pengsan Sewaktu Persembahan?

Siapa suka tengok televisyen pada waktu malam? Angkat tangan! Bagi yang dah berkeluarga, mesti suka tengok dengan anak-anak bukan? Hubungan pun semakin erat. ? Jangan sibuk dengan urusan harian sampai terabai keluarga ya!
Ramai yang fikir, hujung minggu nak rehat di rumah sahaja. Hari Sabtu, bolehlah pergi jalan-jalan dengan keluarga. Tapi macam mana dengan hari Ahad? Kalau nak tahu, ada program realiti di televisyen yang sedang hangat sekarang. Program apa tu?

Konsert Big Stage tajaan Vivo, minggu kedua semakin hebat!

Untuk pengetahuan anda, Konsert Big Stage tajaan Vivo ni dah pun masuk minggu kedua. Konsert ni berlangsung di Dewan Auditorium Majlis Bandaraya Shah Alam. Admin pun ada tengok. Semua lagu best sebab lagu zaman admin kecil. Memang hebat!

Tema Konsert Big Stage pada minggu kedua ialah Lit Throwback. Semua peserta menyanyikan lagu-lagu throwback yang pernah popular pada tahun 90-an dan awal 2000. Patutlah rasa nostagia sangat! Rindunya zaman kanak-kanak. ? Hihi.
Lagu-lagu yang dinyanyikan oleh peserta pada minggu kedua ialah Semoga Abadi, Kesetiaan, Sambutlah Kasih, Ku Tak Akan Bersuara, Layu Di Hujung Mekar, Alasanmu, Janji Kita, Sejarah Mungkin Berulang, Akan Ku Tunggu dan Cinta Tersimpul Rapi. Best bukan? Macam nak repeat!

Kalau juri tetap di Konsert Big Stage ialah Datuk Seri Siti Nurhaliza dan Faizal Tahir, siapa juri jemputan? Haa.. Jangan terkejut! Tomok diundang sebagai juri jemputan untuk minggu kedua. Tak sangka Tomok yang datang. Memang surprise! ?
Nak tahu hadiah apa yang peserta akan menang? Juara di Konsert Big Stage akan memenangi wang tunai bernilai RM100,000 bersama trofi sumbangan Astro. Naib juara dan tempat ketiga pula akan memenangi RM50,000 dan RM25,000 beserta trofi. Pemenang tempat keempat dan kelima masing-masing akan membawa pulang RM10,000 danRM5,000 beserta trofi juga. Gempak habis!

Ada insiden mengejutkan sewaktu Konsert Big Stage minggu kedua berlangsung. Alif Satar dan Sherry Alhadad sebagai pengacara program itu pun terkejut dengan apa yang berlaku. Pentas jadi kelam kabut! ?
Baby Shima pengsan sewaktu persembahan, bukan gimik!

Bagi yang tengok Konsert Big Stage minggu kedua, pasti terkejut bila Baby Shima tiba-tiba pengsan sewaktu membuat persembahan. Baby Shima pada waktu itu menyampaikan lagu “Ku Tak Akan Bersuara”. Ramai mengatakan ia hanyalah gimik tapi ia betul-betul berlaku.

Difahamkan yang Baby Shima sangat penat dengan jadual kerja yang padat. Lebih-lebih lagi dia berulang alik dari Indonesia ke Malaysia. Kesiannya! Baby Shima dikejarkan ke hospital dengan segera dan selamat. Huh, lega! Moga Baby Shima kembali sihat. ?
Fara Hezel tersingkir, peserta lain teruskan perjuangan

Fara Hezel ialah peserta pertama yang tersingkir dalam Konsert Big Stage minggu kedua. Ala, sedihnya! Tapi 9 peserta lain yang terselamat akan teruskan perjuangan untuk minggu seterusnya. Peserta akan berduet dengan artis-artis hebat seperti Haqiem Rusli, Wany Hasrita, Ayda Jebat, Ara Johari dan ramai lagi nanti. Fuh!
Ingat ya. Konsert Big Stage musim pertama ini bersiaran secara langsung pada setiap hari Ahad, jam 9 malam, di Astro Ria (104) dan Ria HD (123). Ajak satu keluarga tengok okay? Mesti seronok! ?
Vivo memperkenalkan Vivo NEX, smartphone baru berteknologi canggih!

Admin dah bagitahu awal-awal yang Vivo jadi penaja utama untuk Konsert Big Stage bukan? Kini, Vivo ada model terbaru, Vivo NEX. Dilengkapi dengan kamera depan tersembunyi, tak nampak langsung dari luar. Kamera akan muncul bila anda nak selfie. Sangat canggih!
Vivo NEX dijual dengan harga RM2,799 di seluruh negara. Rekaannya juga lebih moden dan selesa digunakan. Boleh dapatkan Vivo NEX di Vivo Store (http://www.vivostore.com.my). Suruh encik suami belanja. Bukan selalu. Hehe. ?
Oh! Nak ingatkan ni. Jangan lupa tonton Konsert Big Stage musim pertama, setiap hari Ahad, jam 9 malam, di Astro Ria (104) dan Ria HD (123). Rugi kalau tak tengok sebab minggu seterusnya lagu duet. ? ? Yay!


Konsultan Kongsi Bayi ‘Overtired’ Jangan Dipaksa Tidur, Tapi Lakukan Perkara Ini

Bayi yang ‘overtired’ atau terlalu penat sebaiknya, tidak dipaksa untuk tidur. Hal ini kerana, ia boleh menyebabkan kelakuan bayi berubah kepada mengamuk teruk, jadi aktif dan sebagainya sewaktu hendak didoikan. Maka, amat penting untuk ibu bapa mengetahui cara menangani bayi overtired.
Melalui perkongsian ilmu bayi dari seorang konsultan tangisan dan tidur bayi, Puan Uswatuan Hasanah Mohd Habib, anak yang overtired tidak akan mampu tidur dengan cepat. Disebabkan itu, mereka perlu mengeluarkan hormon stress yang tinggi dalam badan melalui apa-apa jenis bendalir badan. Jom ikuti perincian di bawah.

Baca juga: Bapa Didik Anak Tentang ‘Survival Skill’ Penting, Mulakan Dengan Memasak!
CARA MENANGANI BAYI OVERTIRED
Gambar hiasan: Google.

Bayi yang overtired AKAN buat kelakuan-kelakuan di bawah ini:

Mengamuk teruk.
Jadi hyper macam nak main dan berjaga.
Nampak mamai (sleepy) /cuba nak lelap namun terlalu susah. Asyik buka-tutup mata, menguap banyak kali, resah dan garu mengaru lama.
Jika terlelap, jadi tak lena.

Akibatnya, isu-isu biasa berikut seringkali terjadi:

Suka mengamuk setiap kali nak tidur.
Anak masuk tidur malam terlalu lewat sebab nampak macam ‘bertenaga’.
Tidur-terjaga berkali-kali sebelum dapat tidur dengan elok. Misalnya ulang tidur-berjaga sejak 7 -12 malam dan hanya OK setelah lepas jam 12 malam ATAU tidur elok sejak pulang dari taska sampai sebelum tengah malam. Namun terjaga berulang kali resah gelisah mulai tengah malam ke subuh.
Susah di tenangkan setiap kali terjaga di antara waktu tidur.

Ini semua berlaku akibat hormon stress (cortisol) yang tinggi dalam badan anak-anak overtired.
PUNCA BAYI OVERTIRED

Overtired paling biasa berlaku dari 3 punca:
1. TIDUR ASYIK TAK LENA
Contohnya, anak yang akan terjaga setiap kali mak beredar. Jika tidur pun hanya bertahan 20-30 minit selalunya.
2. TIDUR SIANG TERLALU SIKIT/TAK CUKUP
Contohnya, usia 5 bulan perlukan 13-14 jam tidur sehari.
Jika pada waktu malam bayi telah tidur sebanyak 10 jam, maka bayi perlukan baki 3-4 jam TOTAL tidur pada waktu siang. Jika bayi gagal dapatkan 3-4 jam ini, disinilah punca overtired.
3. BERJAGA LEBIH MASA
Contohnya, usia 5 bulan tak boleh berjaga lebih 2.5 jam SETIAP kali di antara waktu tidur.
Maka, jika tidur terakhir bayi ialah pada 12 tengahari – 2.30 petang kemudian tiada tidur lagi sehingga lah misalnya jam 6 petang, disitu punca overtired akibat berjaga lebih dari maksimum 2.5 jam.
CARA MENANGANI BAYI OVERTIRED
Gambar hiasan: Google.
Jika nak CUBA tidurkan anak, boleh. TETAPI HADKAN CUBAAN ANDA KEPADA ~15 MINIT sahaja. Kenapa ~15 minit saja?
Sebab, kalau anak itu masih di fasa letih di mana hormon tidurnya sedang tinggi, dia sepatut boleh terlelap dalam tempoh ~15 minit kerana setiap satu fasa tidur anak adalah 20-30 minit (light sleep :20-30 minit, deep sleep pun:20-30 minit).
Maka, kalau ibu bapa dah mencuba selama ~15 minit dan anak langsung tiada tanda-tanda boleh tidur, TAK PERLU BUANG MASA MENCUBA. Pasti ibu naik stress.
Lagipun, INGAT! TIDUR IALAH BIOLOGI. Jika badan anak tak boleh ‘shut down’ akibat telah terlajak ke fasa overtired, DIA TIDAK AKAN BOLEH TIDUR DENGAN CEPAT WALAU BETAPA KUAT ANDA MENCUBA.
Hal ini kerana, hormon stress telah ambil alih dalam badannya yang sebabkan hormon tidur telah sangat rendah. Maka tak perlulah buang masa ye. Biar saja anak LEPAS BEBAS buat aktiviti yang dia mahu, jika anak bukan jenis menjerit dan mengamuk bila overtired.
KENAPA BIARKAN ANAK LEPAS BEBAS?
Gambar hiasan: Google.
What? Biar bebas?
Yes, anak yang overtired TIDAK AKAN mampu tidur dengan cepat. Mereka PERLU keluarkan hormon stress yang tinggi dalam badan melalui apa-apa bendalir badan:

Air liur.
Air mata.
Air kencing.
Peluh.

Maka, :

Ajak pusing-pusing taman dalam stroller atau gendong.
Ajak anak main playgroud.
Ajak anak pusing-pusing naik kereta.
Ajak anak main air /berendam air suam

dan lain-lain. Senang cakap: tak boleh tutup mata tak apa, asal ‘tutup mulut’. So tiada siapa yang stress.
Anak yang overtired AKAN boleh tidur semula SETELAH badannya keluarkan sebanyak mungkin hormon stress dari badannya seperti

Berpeluh.
Menangis.
Buang air kencing.
Keluar ikut air liur.

adalah antara cara hormon stres di bantu cepat keluar dari badan.
Maka, benarkan anak mengamuk, menangis atau jadi hyper bebas berkeliaran melompat ke sana sini atau beli masa dengan ajak anak buat aktiviti seperti yang saya cadang di atas tadi agar dia reda walau tak boleh lelap.
Cuba tidurkan anak kembali setelah dia nampak tenang tetapi ‘sleepy’, nanti.
Ketika anak telah overtired: IBUBAPA HANYA PERLU FIKIR CARA UNTUK ‘SURVIVE’ TEMPOH TERSEBUT DAN BUKAN PAKSA ACARA TIDUR UNTUK SEGERA TERJADI KERANA IA HAMPIR MUSTAHIL UNTUK BERLAKU.
Semoga bermanfaat.
Uswatuan Hasanah Mohd Habib, Konsultan Tangisan & Tidur Bayi
Sumber: Facebook Baby Language


[TERKINI] Perubahan SOP Kontak Rapat Bakal Diumumkan Minggu Depan

Menteri Kesihatan Khairy Jamaluddin, mengumumkan pemansuhan prosedur pengasingan bagi mana-mana individu yang didapati menjadi kontak rapat akan diumumkan pada minggu depan.
Beliau berkata, keputusan itu ketika ini sudah dilaksanakan dalam sektor perkhidmatan kesihatan awam. Ia susulan pekeliling yang diedarkan kepada semua petugas kesihatan bertarikh 15 Februari lalu.

Baca juga: [TERKINI] Pelajar IPT Dibenarkan Masuk Kampus Secara Berperingkat Mulai 1 Mac
[TERKINI] PERUBAHAN SOP KONTAK RAPAT BAKAL DIUMUMKAN MINGGU DEPAN

“Satu pekeliling sudah dikeluarkan Ketua Pengarah Kesihatan, Tan Sri Dr Noor Hisham Abdullah untuk pekerja kesihatan mengenai satu protokol baharu.

“Protokol itu merujuk kepada mereka yang disahkan kontak rapat, kini tidak lagi perlu menjalani isolasi sekiranya tiada gejala.
“Sebaliknya, mereka hanya perlu membuat ujian saringan pada hari tertentu dan protokol sama akan kita laksanakan untuk orang ramai apabila tiba masanya.
“Pengumuman mengenai perkara ini akan dibuat minggu depan,” katanya pada sidang media, semalam.
Ekoran itu, Khairy berkata rasional di sebalik keputusan sedemikian dibuat adalah bagi menghindari ‘tempias’ terhadap faktor ekonomi dan sektor pekerjaan.
“Sekarang ini disebabkan peningkatan kes yang mencecah angka tertinggi semalam, terlalu kerap kita dengar orang dikategorikan sebagai kontak rapat.
“Kadang-kadang ia bukan disengajakan, tetapi mereka ini terkontak rapat, sekali gus berupaya menjejaskan aspek kehidupan seharian.
“Justeru, untuk elakkan gangguan kepada ekonomi dan pengurusan pekerjaan yang sangat ketara apabila mereka terpaksa diasingkan atau menjalani kuarantin seandainya menjadi kontak rapat, kita buat perubahan ini,” katanya.
Berdasarkan prosedur sebelum ini, bagi individu yang menjadi kontak rapat dan belum lengkap divaksinasi, termasuk tiada suntikan dos penggalak perlu menjalani pengasingan untuk tempoh tujuh hari.
Manakala, individu yang telah menerima suntikan dos penggalak, mereka hanya perlu menjalani pengasingan selama lima hari sekiranya didapati menjadi kontak rapat kes positif COVID-19.
VIDEO PENUH:

https://media.siraplimau.com/2022/02/Perubahan-SOP-kontak-rapat-diumum-minggu-depan.mp4
Sumber: Berita Harian


Bilik Mayat Hospital KKM Mula Penuh, Terpaksa Guna Kontena Khas

Hari ini merupakan satu detik hitam apabila negara mencatatkan kes kematian harian COVID-19 yang tertinggi sejak pandemik ini bermula.
Menurut Ketua Pengarah Kesihatan, Dr Noor Hisham, dengan pertambahan 98 kes kematian pada hari ini, ia membawa jumlah keseluruhan kes kematian COVID-19 ke angka 2650. Daripada jumlah ini, 471 kematian berlaku pada tahun 2020, manakala 2179 kematian dicatatkan dalam tempoh lima bulan pertama 2021.

Dalam tempoh 1-29 Mei 2021 sahaja, sebanyak 1144 kematian disebabkan COVID-19 telah direkodkan. Ini merupakan jumlah kes kematian bulanan yang paling tinggi setakat ini.

Bilik Simpanan Mayat Semakin Penuh, Kontena Khas / Fleximort Terpaksa Disediakan
Bilik simpanan mayat di hospital-hospital KKM kini mula penuh dan semakin sukar untuk menampung penambahan mendadak jumlah jenazah/mayat susulan peningkatan kematian akibat COVID-19.

Sehubungan itu, pihak perkhidmatan perubatan forensik telah menyediakan kontena khas khusus sama ada untuk jenazah/mayat pesakit COVID-19 atau bukan COVID-19 di lima buah hospital iaitu Hospital Selayang, Hospital Serdang, Hospital Sultanah Aminah JB, Hospital Queen Elizabeth I dan Hospital Sungai Buloh serta satu “fleximort” khusus untuk jenazah/mayat pesakit COVID-19 di Hospital Tengku Ampuan Rahimah.
Setiap kontena khas ini boleh menampung maksimum 20 jenazah/mayat manakala bagi “fleximort” maksimum sebanyak 12 jenazah/mayat.

Katil ICU Juga Terhad, Terpaksa Diutamakan Kepada Pesakit Yang Berpotensi Sembuh
Tambah Dr Noor Hisham lagi, apabila kes aktif COVID-19 melebihi kemampuan dan kapasiti petugas kesihatan untuk merawat, maka para doktor akan terpaksa membuat pilihan sukar untuk mengutamakan katil ICU bagi pesakit yang mempunyai potensi sembuh yang lebih tinggi berbanding pesakit yang potensi sembuhnya adalah lebih rendah (poor prognosis).
Ini adalah implikasi yang tidak diingini oleh setiap petugas kesihatan, namun pilihan sukar ini akan terpaksa dilakukan apabila sistem kesihatan mencapai kapasiti maksima.

Rakyat Malaysia Perlu Bekerjasama Agar Sistem Kesihatan Negara Tidak Lumpuh Sama Sekali
Di akhir kenyataan, beliau menyeru agar rakyat Malaysia membantu pihak KKM agar sistem kesihatan negara tidak lumpuh sama sekali.
Semua pihak dari peringkat tertinggi hinggalah ke rakyat jelata perlu membantu memutuskan rantaian jangkitan virus COVID-19.
Buatlah keputusan dan pilihan terbaik demi rakyat dan negara.
Marilah kita kekal duduk di rumah. Jika anda mempunyai urusan penting di luar, pastikan anda mematuhi SOP agar diri dan ahli keluarga dilindungi.
Kita jaga kita. Pastikan tiada pergerakan dan tiada perhimpunan.
#LockdownKendiri
#BantuSistemKesihatanNegara
Sumber: Dr Noor Hisham Abdullah


‘Kopi Saigon’ Kopi Vietnam Paling Kaw, Minum Secawan Tak Cukup!

Sebut sahaja mengenai kopi Vietnam sudah tentunya anda akan teringat Kopi Saigon. Siapa peminat kopi tetatpi belum pernah mencuba Kopi Saigon memang rugi kerana ia merupakan kopi Vietnam paling sedap dan kaw di abad ini!
Pada mulanya Kopi Saigon hanya beroperasi secara suka-suka ketika PKP Jun 2021 oleh Acapkay, Fana dan rakan-rakannya tetapi sambutan yang diterima sangat tidak masuk akal.

Baca juga: Pening Nak Order? Ini Maksud & Jenis Kopi Yang Selalu Dijual Di Kafe
KOPI SAIGON KOPI VIETNAM PALING KAW, MINUM SECAWAN TAK CUKUP!

Perjalanan bermula di outlet pertama iaitu di Dato Harun, di situlah bermula segalanya. Siapa sangka, baru sahaja 3 hari beroperasi orang mula serbu sehinggakan ada yang sanggup beratur selama 2 jam untuk dapatkan Kopi Saigon.

Disebabkan penerimaan yang begitu ramai ketika awal pembukaan, Kopi Saigon mula membuka langkah untuk menawarkan pakej rakan niaga bagi melebarkan sayap perniagaan.

Ini kerana selaras dengan misi Kopi Saigon iaitu ingin membudayakan minuman kopi di kalangan rakyat Malaysia di samping dapat berkongsi rezeki.
KEUNIKAN NOMBOR 1 KOPI SAIGON

Salah satu keunikan Kopi Saigon yang menjadikan jenama ini terus kekal di takhta nombor 1 kerana seasonal drinks yang sentiasa up-to-date dan menarik.

Promosi terbaharu ialah Kopi Saigon ada perkenalkan Dessert Seasonal Drinks yang sememangnya sedap dan padu. Best-seller untuk seasonal drinks kali ini tidak lagi dan tidka bukan, Kopi Buttercream. Wajib cuba kalau dah sampai Kopi Saigon.
INGIN BUKA 200 OUTLET DI MALAYSIA

Dengan moto “Tiada Hari Tanpa Kopi,” Kopi Saigon kekal menjadi pilihan hati rakyat Malaysia dan terus kekal menjadi jenama kopi Vietnam terpopular di Malaysia.
Perjalanan baru sahaja bermula, Kopi Saigon meletakkan sasaran 200 outlet menjelang tahun 2023 dan terus bersemangat bagi memastikan semua Saigoners kekal terhidrasi bersama Kopi Saigon. Jika anda berminat untuk sertai pakej rakan niaga, boleh ke laman Instagram @kopisaigon.hq & klik link di bio.

Sehingga ke hari ini, jumlah outlet Kopi Saigon bakal mencecah angka yang ke 40 dalam masa terdekat. Boleh kunjungi laman sesawang kopisaigon.com/lokasi untuk check lokasi terdekat dengan korang.


Kafein Boleh Masuk Dalam Susu Ibu. 5 Perkara Ibu Kena Tahu Kalau Nak Minum Kopi

“Don’t talk to me until I get my coffee…”
Ada orang memang mesti ‘pekena’ kopi dulu seawal pagi untuk mulakan hari mereka. Biasanya ramai yang minum kopi setiap hari untuk rasa lebih bertenaga.

Tambahan lagi kalau ada anak kecil, mak-mak suka minum kopi untuk hilangkan mengantuk, bagi besar sikit biji mata tu.
Tapi sebenarnya ibu menyusu kena ambil perhatian sedikit sebab kopi atau minuman berkafein ini sebenarnya boleh masuk ke dalam susu ibu lalu ‘berpindah’ kepada bayi.

Tapi, apa limitnya dan bagaimana kesannya?

Jom baca beberapa perkara tentang kopi untuk ibu menyusu.
Foto Kredit: flickr.com
1. Kopi Boleh Mempengaruhi Susu Ibu
Susu ibu merupakan makanan utama bagi bayi terutamanya yang berusia 6 bulan ke bawah.
Dalam tempoh ini, bayi yamg bergantung sepenuhnya kepada susu ibu dibekalkan nutrisi melalui sumber ini.
Menurut kajian, apabila ibu meminum kopi, kafein yang terkandung di dalam darah akan tercampur dengan susu ibu dan secara tidak langsung, bayi akan turut mendapatkan kafein dari ibunya yang minum kopi.

2. Kesan Kopi Kepada Bayi Menyusu
Sekiranya kopi diminum secara berlebihan, bayi boleh mengalami gangguan ketidakselesaan seperti

mudah gelisah,
susah tidur,
sembelit,
colic sehingga membuat bayi kerap meragam.

Foto Kredit: lahaciendaapts.com
3. Had Limit Kopi Untuk Ibu Menyusu
Menurut BabyCenter, pengambilan kopi tidak lebih daripada 300 mg sehari (iaitu lebih kurang 2 cawan) biasanya tidak akan membahayakan bayi.
Namun perlu diingat, kafein bukan hanya terdapat pada kopi tau.
Sebenarnya ada banyak lagi makanan dan minuman yang mengandung kafein antaranya:

Minuman teh dan coklat
Minuman tenaga
Minuman bersoda.

Foto Kredit: youtube.com
4. Waktu Sesuai Minum Kopi Bagi Ibu Menyusu
Menurut pakar, tahap kafein dalam susu ibu adalah paling tinggi dalam tempoh 1-2 jam selepas minum kopi.
Waktu terbaik untuk menyusukan bayi adalah sebelum minum kopi atau menunggu tiga jam sesudah meminum kopi. Cara ini dapat meminimakan efek kafein sampai ke bayi melalui susu ibu.
Jadi lain kali kalau nak minum kopi, bolehlah adjust timing tu ya.
http://odishasuntimes.com/
5. Kawal Pengambilan Sejak Hamil
Menurut sebuah artikel melalui laman web VeryWell, wanita yang minum tiga cawan kopi setiap hari memiliki zat besi dalam jumlah lebih sedikit pada susu ibu mereka jika dibanding wanita yang tidak meminum kopi ketika hamil.
Hal ini menyebabkan jumlah hemoglobin (Hb) lebih rendah. Maka, risiko bayi mengalami kekurangan zat besi ataupun anemia akan meningkat.
Foto Kredit: livestrong.com
Boleh Minum, Cuma Jangan Berlebihan
Terdapat kajian mendapati hanya 1% daripada kafein yang diminum oleh ibu menyusu akan masuk ke dalam susu ibu.
Namun, kadar penyerapan kafein oleh tubuh yang ada pada setiap wanita itu adalah berbeza.
Walaubagaimanapun, secara amnya kopi adalah selamat diminum oleh ibu menyusu selagi bayi tidak menunjukkan kesan sampingan yang serius.
Di samping itu, ingatlah bahawa penting bagi ibu untuk menerapkan gaya hidup sihat serta mengatur pola makanan yang berkhasiat selama menyusukan bayi. Semuanya demi kesihatan ibu dan bayi juga!


Koronavirus : 7 Krew Malindo Air Dikuarantin Di Zhengzhao

TERKINI (26 Januari 2020):
Malindo Air telah mengesahkan dalam sebuah pengumuman terkini bahawa 7 orang daripada krew mereka kini sedang dikuarantin selama 14 hari kerana terdapatnya seorang penumpang oesawat tersebut disyaki dengan gejala koronavirus.

Penumpang dari wilayah Hubei tersebut menaiki pesawat dari Kuala Lumpur ke Zhengzhao pada 24 Januari.
Malindo Air mengambil serius dan memantau situasi ini bagi membantu mengawal penularan wabak ini.

Sementara itu, pemeriksaan terhadap penumpang dari China juga diselia secara proaktif dan lebih ketat. Semua penumpang dari wilayah Hubei mesti mengemukakan sijil perubatan bagi memastikan mereka cukup sihat untuk menaiki pesawat.

Penumpang yang tidak memenuhi semua syarat ini tidak dibenarkan menaiki pesawat.
*Sumber: Malindo Air
https://m.facebook.com/story.php?story_fbid=2701779216572891&id=366428100108026


Koronavirus Diisytihar Darurat Kesihatan Global Oleh WHO, 5 Perkara Rakyat Malaysia Patut Faham

Menurut laporan terkini oleh Astro Awani, Pertubuhan Kesihatan Sedunia (WHO) sebentar tadi telah mengisytiharkan wabak koronavirus yang telah meragut sekurang-kurangnya 170 nyawa sebagai kecemasan kesihatan global.
Perkara berkenaan diumumkan WHO selepas mengadakan mesyuarat di ibu pejabat pertubuhan itu di Geneva pada Khamis.

Ini berikutan kes berkaitan wabak berkenaan meningkat lebih 10 kali ganda dalam tempoh seminggu.

Ramai yang panik dan risau dengan pengumuman ini. Namun, apakah sebenarnya yang dimaksudkan dengan darurat kesihatan global yang perlu kita fahamkan?

1. Definisi Darurat / Kecemasan Global
Menurut Dr Faiza Tohit, Pakar Perubatan Kesihatan Awam melalui artikel beliau menerusi Root Of Science, situasi Darurat Kesihatan Awam secara global ini dikenali sebagai Public Health Emergency of International Concern (PHEIC). Ia diwujudkan berikutan wabak SARS pada tahun 2002/2003.
PHEIC ditakrifkan WHO sebagai “satu peristiwa luar biasa yang menimbulkan risiko kesihatan awam kepada negara-negara lain, melalui penyebaran penyakit dan memerlukan respons antarabangsa yang selaras.”

2. Bagaimana Sesebuah Situasi Dikira Darurat Kesihatan Awam?
Ketua Pengarah WHO, Tedros Adhanom Ghebreyesus mengakui terdapat kebimbangan meluas terhadap penyebaran virus antara manusia di luar China.
Katanya, sebab utama pengisytiharan ini bukan kerana ia berlaku di China namun apa yang berlaku di negara lain. Kebimbangan WHO adalah potensi virus berkenaan tersebar di negara yang mempunyai sistem kesihatan yang lemah dan tidak bersedia menanganinya.
Dr Faiza menjelaskan bahawa sesebuah negara itu perlu melaporkan kepada WHO jika sesuatu situasi itu menepati dua daripada empat kriteria berikut:
a) Adakah situasi tersebut mendatangkan kesan yang serius kepada kesihatan awam?
b) Adakah situasi tersebut luar biasa atau di luar jangkaan?
c) Adakah terdapat risiko yang nyata untuk berlakunya penularan di peringkat antarabangsa?
d) Adakah terdapat risiko yang nyata terhadap sekatan perdagangan dan perjalanan antarabangsa?
PHEIC bukan hanya melibatkan penyakit berjangkit. Ia juga merangkumi bencana yang melibatkan unsur kimia, radionuklear atau sebarang bencana yang boleh menjejaskan kesihatan awam secara global.

3. Siapa Yang Boleh Mengisytihar Darurat Kesihatan Awam?
PHEIC hanya boleh diisytiharkan oleh Ketua Pengarah WHO setelah mempertimbangkan maklumat dan pandangan daripada Jawatankuasa Penetapan Darurat (Emergency Committee) yang terdiri daripada pakar-pakar ulung dari seluruh dunia.
Jawatankuasa ini juga bertindak untuk menyediakan garis panduan kesihatan kepada negara yang terlibat dengan wabak dan juga negara-negara seluruh dunia.
Untuk makluman, bagi wabak nCov-2019 ini, WHO telah bersidang pada 22-23 Januari lalu dan belum memutuskan ianya perlu diisytihar sebagai darurat. Namun pada 30 Januari, ia kini diisytihar sebagai darurat.

4. Apa Lagi Wabak Yang Pernah Diisytihar Darurat Kesihatan Global?
Dari tahun 2005 sehingga hari ini, WHO telah mengisytiharkan sebanyak lima darurat kesihatan global:
a) April 2009: H1N1 influenza (swine flu)
b) May 2014: Wild poliovirus
c) August 2014: Ebola di Afrika Barat
d) February 2016: Zika
e) July 2019: Ebola di Republik Demokratik Congo
Virus Zika pernah diisytihar sebagai Darurat Kesihatan Global oleh WHO. / Foto Kredit: londonbdnews24.com
5. Tindakan Setelah Diisytihar Darurat
Apabila PHEIC diisytiharkan, ia akan meningkatkan kerjasama diplomatik antara negara-negara untuk memberikan bantuan dari pelbagai aspek seperti tenaga kerja, kewangan, kepakaran dan keselamatan.
Menurut Business Insider, kesemua negara juga diwajibkan untuk berkongsi maklumat penularan wabak itu di negara masing-masing.
WHO berkuasa untuk mengesyorkan larangan perjalanan atau sekatan perdagangan terhadap negara-negara yang terlibat dengan sesuatu wabak. Walaubagaimanapun, syor daripada WHO bukanlah dikira sebagai undang-undang yang wajib dipatuhi oleh mana-mana negara.
Ia tetap terpulang kepada setiap negara untuk melaksanakan langkah-langkah yang sewajarnya dalam menangani sesuatu wabak.

Bukan Untuk Mencetuskan Situasi Panik
Pengisytiharan ini bukan untuk mencetuskan situasi panik di seluruh dunia. Sebagai masyarakat awam, pengisytiharan nCoV-2019 sebagai PHEIC perlu mencetuskan sikap untuk kita lebih mengamalkan langkah-langkah pencegahan yang sepatutnya.
Selain itu, bagi mengelakkan situasi panik yang tidak sepatutnya dan tidak berasas, kita sewajarnya mengawal diri dari menyebarkan atau mempercayai sesuatu berita yang tidak pasti kesahihannya.
*Sumber: Root Of Science, Astro Awani


Koronavirus: KKM Sahkan 3 Lagi Dijangkiti. Jumlah 7 Kes Di Malaysia Setakat Ini

Kementerian Kesihatan Malaysia (KKM) ingin melaporkan mengenai pertambahan tiga (3) kes positif baharu 2019 novel coronavirus (2019-nCoV) yang dilaporkan kepada Crisis Preparedness and Response Centre (CPRC) Kebangsaan pada malam 28 Januari 2020.
Justeru, jumlah kumulatif kes positif 2019-nCoV yang dilaporkan pada tahun 2020 sehingga hari ini adalah sebanyak tujuh (7) kes; iaitu terdiri daripada tiga (3) kes yang sebelum ini dilaporkan dalam kalangan kes Patient-Under-Investigation (PUI) jangkitan 2019-nCoV dan empat (4) kes yang sebelum ini dalam kalangan kontak rapat. Kesemua kes positif 2019-nCoV ini adalah terdiri daripada warganegara China.

Dua (2) kes baharu jangkitan 2019-nCoV adalah dalam kalangan kes PUI iaitu seorang kanak-kanak berumur empat (4) tahun yang kini dirawat di wad isolasi Hospital Sultanah Maliha, Langkawi dan seorang lelaki berusia 52 tahun yang kini dirawat di wad isolasi Hospital Sultanah Aminah, Johor Bahru.

Seterusnya dalam kalangan kontak rapat, adalah dimaklumkan bahawa menantu perempuan kepada kes 2019-nCoV pertama di Singapura (iaitu lelaki yang berumur 66 tahun) kini juga telah disahkan positif.

Beliau yang terdahulunya berstatus negatif telah mengambil keputusan untuk tinggal di Malaysia bagi menjaga kedua-dua anaknya yang sedang menerima rawatan di wad isolasi Hospital Sungai Buloh setelah mereka dikesan positif.
Justeru, dari 10 Januari 2020 sehingga 28 Januari 2020, jumlah kumulatif kes PUI bagi jangkitan 2019-nCoV adalah 78 orang; di mana 39 adalah warganegara Malaysia, 36 warga China dan masing-masing satu (1) warganegara Jordan, Brazil dan Thailand. Tiga (3) kes telah disahkan positif 2019-nCoV, 74 adalah negatif 2019-nCoV dan satu (1) kes masih menunggu keputusan makmal (Lampiran 1).
Seperti yang dilaporkan sebelum ini, seramai 25 orang kontak rapat dengan kes positif 2019-nCoV di Singapura (8 orang) dan di Johor (17 orang) telah dikenalpasti. Kesemua mereka adalah warganegara China. Terdahulu, tiga (3) daripada kontak rapat kes di Singapura tersebut telah disahkan positif jangkitan 2019-nCoV dan kini jumlahnya telah meningkat kepada empat (4) orang.
Kesemua mereka dirawat di wad isolasi Hospital Sungai Buloh dan dalam keadaan stabil. Manakala ujian makmal ke atas 21 kontak lain didapati negatif jangkitan 2019-nCoV.
Mereka telah dilepaskan daripada menjalani Perintah Pemantauan dan Pengasingan. Manakala kontak rapat bagi dua (2) kes jangkitan 2019-nCoV masih dalam siasatan (Lampiran 1).

KKM sentiasa memastikan kesiapsiagaan dan respon terhadap wabak penyakit berjangkit dapat dilaksanakan dengan cepat dan baik. Kapasiti dan kapabiliti sedia ada ditingkatkan bagi menangani kejadian jangkitan 2019-nCoV ini.
Antaranya adalah:
Meningkatkan fungsi dan keberkesanan wad isolasi di hospital-hospital rujukan;
Perolehan aset bagi meningkatkan kapasiti saringan di pintu-pintu masuk antarabangsa Malaysia;

Memastikan stockpile alat perlindungan diri (PPE) bagi kegunaan anggota kesihatan dan perubatan kategori frontliner sentiasa mencukupi;
Memastikan bekalan ubat-ubatan bagi rawatan gejala dan komplikasi kes jangkitan 2019-nCoV sentiasa pada paras optima;
Meningkatkan bilangan makmal kesihatan awam dan makmal hospital yang boleh menjalankan ujian pengesanan virus 2019-nCoV dengan memberikan latihan kepada kakitangan terlibat serta membekalkan reagen kepada makmal berkaitan;
Memantau status kesihatan kakitangan kesihatan dan perubatan yang terlibat dalam pengendalian kes jangkitan 2019-nCoV dan kes PUI;
Menyediakan dan mengemaskini bahan-bahan pendidikan kesihatan dan nasihat perjalanan ke China, secara berkala;
Mengemaskini garispanduan pengurusan PUI dan kes jangkitan 2019-nCoV untuk rujukan semua pengamal perubatan dan anggota kesihatan di lapangan.

Bagi melaksanakan tindakan kawalan dan pencegahan penularan virus 2019-nCoV dengan berkesan, ia memerlukan tindakan bersepadu pelbagai agensi Kerajaan dan bukan Kerajaan. Pada 28 Januari 2020, satu mesyuarat bersama Kementerian Pelancongan, Kesenian dan Kebudayaan serta penggiat industri pelancongan telah diadakan. Mesyuarat telah bersetuju untuk membantu dengan:

Memberi nasihat perjalanan yang dikeluarkan oleh KKM kepada pelancong dari negara China yang berhasrat untuk melawat Malaysia;
Memaklumkan kepada pelancong dari negara China mengenai keperluan saringan kesihatan di pintu masuk antarabangsa negara;
Mengingatkan pelancong agar sentiasa mengamalkan tahap kebersihan diri yang tinggi seperti kerap mencuci tangan dengan air dan sabun atau menggunakan hand sanitizer.
Menasihati agar rakyat Malaysia yang membuat lawatan ke negara China untuk mengelakkan dari mengunjungi tempat tumpuan ramai, tidak bergaul rapat dengan mana-mana individu yang bergejala, mengelakkan lawatan ke ladang haiwan, pasar yang menjual haiwan hidup, tempat sembelihan haiwan atau menyentuh sebarang jenis haiwan; serta mengelakkan dari memakan produk haiwan mentah atau yang tidak dimasak dengan sempurna.

Sekian, terima kasih.
DATUK DR. NOOR HISHAM BIN ABDULLAH
KETUA PENGARAH KESIHATAN MALAYSIA
29 JANUARI 2020 @ 12.40 AM
*Sumber: Kementerian Kesihatan Malaysia


Koronavirus: Pelancong China ‘Lari’ Dari Kuarantin Telah Ditahan Polis

JOHOR BAHRU, 26 Jan — Kanak-kanak warga China berusia dua tahun yang disyaki dijangkiti 2019 Novel Koronavirus (2019-nCoV) dan dilarikan oleh ibu bapanya dari sebuah hospital awam, di sini kerana enggan dikuarantin, berjaya ditahan di Lapangan Terbang Antarabangsa Senai, dekat Kulai, malam tadi.

Ditahan Semasa Hendak Berlepas Pulang Ke China
Ketua Polis Johor Datuk Kamarudin Md Din berkata kanak-kanak itu ditahan bersama ibu bapanya semasa hendak berlepas pulang ke China pada kira-kira 9.20 malam tadi sebelum dirujuk semula ke hospital untuk tindakan lanjut.
“Betul, malam tadi sudah ditahan dan lain-lain maklumat akan dimaklumkan oleh Jabatan Kesihatan Negeri Johor,” katanya yang dihubungi hari ini.

Terdahulu, polis Johor mengesahkan menerima laporan tentang seorang kanak-kanak berusia dua tahun yang disyaki mempunyai simptom Koronavirus, dilarikan oleh ibu bapanya dari sebuah hospital awam di sini pada Jumaat.

Timbalan Ketua Polis Daerah Johor Bahru Selatan Supt Mohd Afzanizam Yahaya berkata laporan diterima pihaknya pada 4.20 pagi Sabtu.
Semalam tular di laman sosial Facebook, sekeping gambar laporan polis dibuat seorang doktor berusia 26 tahun mengenai seorang kanak-kanak warga China berusia dua tahun yang dibawa keluar daripada sebuah hospital awam, di sini oleh ibu bapanya.
Menerusi laporan polis yang tular itu, kanak-kanak itu dikatakan mempunyai simptom influenza seperti demam dan batuk serta dinasihat untuk dikuarantin.
Foto: Majlis Keselamatan Negara
Kawalan Ketat Di Setiap Pintu Masuk Antarabangsa
Sehingga kini, Kementerian Kesihatan mengesahkan terdapat empat kes disahkan positif Koronavirus.
Buat mass ini, tiada sekatan yang dikenakan bagi pelancong dari China, namun difahamkan kawalan ketat sedang dikuatkuasa dari setiap pintu masuk antarabangsa.
— BERNAMA


Prosedur & Pengalaman Saya Bersalin Dengan Skim FPP Di Hospital Putrajaya

“Kalau ikutkan hati nak aja bersalin dekat hospital swasta, tapi bukan main mahal harganya. Ada tak hospital kerajaan yang bagi servis macam hospital swasta?”
Bagi yang belum tahu, Perkhidmatan Pesakit Bayar Penuh atau Full Paying Patient (FPP) adalah skim rawatan yang mula diperkenalkan sejak tahun 2007 di hospital-hospital kerajaan yang terpilih. Dengan skim ini, pesakit boleh mendapat rawatan daripada pakar dan kemudahan bertaraf swasta, tapi dengan harga yang sangat berpatutan.

Walaupun telah agak lama diperkenalkan, namun mungkin ramai yang inginkan lebih banyak maklumat lanjut tentang skim rawatan FPP ini. Dalam kesempatan ini, kami berjaya mendapatkan Puan Hidayu Baharuddin untuk berkongsi pengalaman beliau yang bersalin di FPP Hospital Putrajaya pada Januari 2018 yang lalu.
Jom ikuti perkongsian beliau selengkapnya di bawah ini.

Pengalaman Bersalin Di FPP Hospital Putrajaya
Ada yang tanya macam mana saya bersalin di Hospital Kerajaan tapi dapat menu chicken chop.

Sebenarnya saya bersalin di Hospital Putrajaya. Hospital ini adalah antara hospital terpilih yang menawarkan Perkhidmatan Pesakit Bayar Penuh @ Full Paying Patient (FPP).
Di sini saya nak jawab beberapa soalan dan info yang mungkin ramai nak tahu tentang FPP.
1. Proses Booking FPP
Saya booking melalui panggilan telefon sahaja. Masa call nanti, cakap yang kita nak book for FPP. Nanti dia akan tanya due date bsersalin dan kalau kita setuju, dia akan bagi 1 tarikh untuk appointment pertama.
Ini nombor yang saya call: 03-8312431 – FPP PUTRAJAYA

2. Boleh Pilih Doktor?
Ya, BOLEH.
Boleh pilih doktor pakar yang mana kita selesa. Maksudnya, kita akan ada kita punya personal gynae. Doctor tu yang akan in-charge dari check-up bulanan sampailah masa bersalin nanti.
Setiap kali check-up bulanan, doktor yang sama akan check dan scan. Prosesnya sangat detail. Jadi tak perlu risau sebab nak tanya apa segala mak nenek soalan pun boleh. Doktor akan layan sampai kita habis soalan untuk ditanya. (Serius, tak tipu!)
And I am very satisfied with my C-section scar (with Dr Hazim).
3. Bila Kena Mula Booking?
Saya book masa 7 bulan mengandung. Kalau nak pegi book lebih awal pun boleh, tak ada masalah.
4. Check-up Bulanan Kena Bayar?
Ya, BERBAYAR.
RM60 masa register.
RM75 selepas jumpa doktor.
JUMLAH = RM135
Ini kos untuk 1 kali perjumpaan dengan kita punya personal gynea.
Untuk proses pembayaran nanti GL atau insurans tidak dibenarkan.
TUNAI SAHAJA.
5. Masalah Sebelum Due Date
Jika ada sebarang masalah sebelum due date, mungkin ada yang tanya macam mana prosedur rawatan dan bayarannya.
Bergantung pada keadaan, macam saya hari tu kena masuk wad sebab kes kurang air ketuban pada minggu ke-34.
Masuk wad: 3H2M
Caj yang terlibat
Executive room: RM300/night
Consultation fee: RM120/visit
FPP procedure fee: RM 180
Lain-lain caj: RM62.80
JUMLAH: RM 1082.80
*Ini kalau ada sebarang masalah ya. Kalau tak, tak perlu bayar sebab tak perlukan rawatan / masuk wad.
6. Deposit Untuk Bersalin
Untuk bersalin, sediakan RM3000 untuk deposit.
Kalau bil kita kurang daripada jumlah RM3000, waktu discaj nanti kita boleh ambil bakinya dan begitulah juga sebaliknya.
Foto Kredit: neurowife.blogspot.com
Foto Kredit: neurowife.blogspot.com
7. Jenis Bilik
Harga: RM300/night untuk Executive Room.
Harga ini applicable untuk pilih bilik seorang atau berdua. Harganya tetap sama. Jadi ikut sukalah nak pilih yang mana.
Kelebihan?

Suami boleh tunggu 24 jam tanpa berenggang sesaat. (Point paling penting kenapa saya nak sangat duduk di executive room.)
Ada extra bed untuk suami tidur.
Ada TV
Peti ais pon ada
Tandas sendiri

8. Makanan
Setiap malam sebelum tidur, nurse akan datang bawa menu makanan keesokan hari. Boleh pilih sama ada kita nak menu Western atau atau nasi.
9. Layanan
MEMANG SUPERB!
Sebab saya bersalin czer, untuk pulih dari ubat bius tu hilang memang lama.
Jadi, bila baby menangis dalam 5 minit, nurse akan mintak izin bawa baby keluar dari bilik untuk mereka tolong tenangkan. Sebabnya mereka nak kita dapatkan masa untuk berehat. Jadi walaupun pukul 2-3 pagi, nurse tetap akan bantu handle baby yang menangis.
10. Kos Bersalin Di FPP Putrajaya
Saya bersalin secara pembedahan dan kosnya adalah seperti berikut:
Caj untuk Emergency Ceasarean termasuk

Wad 3D2N (wajib untuk Ceasar)
Bekalan 10 unit Enoxaparin Injection (ubat cair darah) yang Ini kena cucuk sendIri selepas keluar wad.
Kos sewa jaundice incubator untuk 2 hari sebab baby ada kuning sikit masa umur dia 2 hari.

JUMLAH = RM3500
Bagi yang bersalin normal selalunya lebih kurang dalam range RM1200 – RM2500.
11. Di Mana Lagi Ada Skim Rawatan FPP?
Selain Hospital Putrajaya skim rawatan FPP ini boleh didapati di beberapa hospital lagi antaranya

Hospital Selayang
Hospital Sg Buloh
Hospital Ampang
Hospital Serdang

Overall, Perkhidmatan Yang Sangat Memuaskan!
Kalau ditanya, memang saya sangat berpuas hati dengan layanan dan servis sepanjang mendapatkan rawatan di sini. Nurse dan layanannya super duper tiptop!
Yang pastinya, kosnya berlipat kali ganda lebih murah berbanding hospital swasta.
(Tapi kalau ada duit lebih teringin jugak nak teran baby dekat Prince Court)
Apapun, itu saja sedikit sebanyak yang boleh dikongsikan sepanjang pengalaman check-up mengandung dan bersalin di FPP Hospital Putrajaya demi melahirkan Dheea Rizqi.
Semoga info ni membantu.
Regards,
Hidayu Baharudin

*Perkongsian asal oleh Hidayu Baharuddin ini disunting dan diterbitkan semula dengan kebenaran. Untuk pertanyaan lanjut dan lebih banyak perkongsian, follow beliau di SINI.


Kos Haji 2022 Cecah Lebih RM25,000, Meningkat 12%!

Lembaga Tabung Haji (TH) menjangkakan kos untuk jemaah Muassasah menunaikan ibadat haji pada tahun ini akan meningkat kepada lebih RM25,000 berbanding RM22,900 seorang sebelum ini. Hal ini kerana peningkatan berkaitan cukai dan caj perkhidmatan baharu yang dikenakan kerajaan Arab Saudi.
Peningkatan 12%  itu mengambil kira peningkatan Cukai Tambah Nilai yang dinaikkan daripada 5%  kepada 15%  dan beberapa caj perkhidmatan tambahan, tidak mengambil kira pelbagai peningkatan kos dengan prosedur operasi standard (SOP) baharu yang akan dilaksanakan pada tahun ini.

Baca juga: Arab Saudi Tamatkan Sekatan Covid-19, Mudahkan Umat Islam Ke Tanah Suci
KOS HAJI 2022 CECAH LEBIH RM25,000, MENINGKAT 12%

Memetik laporan Kosmo, Pengarah Eksekutif Haji TH, Datuk Seri Syed Saleh Syed Abdul Rahman berkata, kos haji meningkat berikutan faktor inflasi di Arab Saudi, pergerakan mata wang asing, pengenalan caj dan cukai baharu, penambahbaikan perkhidmatan serta pembangunan di Mekah dan Madinah.

“TH menjangkakan kos ini akan terus meningkat pada masa hadapan, namun setakat ini TH masih meneruskan bantuan kewangan haji kepada semua jemaah Muassasah yang mengerjakan haji buat kali pertama.
“TH telah mengekalkan kadar bayaran haji sebanyak RM9,980 sejak 13 tahun yang lalu walaupun kos meningkat setiap tahun. Dalam tempoh 2001 sehingga 2019, bayaran haji telah meningkat 16 peratus manakala kos haji pula telah melonjak 139 peratus disebabkan faktor luar kawalan TH,” ujarnya.

Jelas beliau juga, kos haji adalah kos langsung yang dibayar bagi mendapatkan perkhidmatan untuk menunaikan ibadat berkenaan seperti penerbangan dan penginapan yang merangkumi kira-kira 70 peratus daripada kos keseluruhan.
“Kos-kos lain pula termasuklah sajian makanan, pengangkutan bas, khemah di Arafah dan Mina serta perkhidmatan Mutawif selama 40 hingga 45 hari,” tambahnya.
Sumber: Kosmo


Pembedahan Bariatric Untuk Kuruskan Badan: 8 Perkara Yang Ramai Nak Tahu

Obesiti adalah antara masalah kesihatan yang banyak berlaku di kalangan rakyat Malaysia.
Menurut Tinjauan Kebangsaan Kesihatan dan Morbiditi Malaysia (NHMS, 2015), peratusan masalah obesiti di kalangan rakyat Malaysia meningkat secara dramatik dalam jangka masa melebihi 15 tahun sejak 1996 sehingga 2015 sebanyak 300%.

Ini menunjukkan bahawa status kesihatan rakyat Malaysia sedang berada dalam keadaan yang amat membimbangkan.
Selain mengamalkan pemakanan sihat, bersenam, pengambilan ubat-ubatan atau suplemen tertentu, pembedahan bariatric adalah antara pilihan terakhir bagi yang nekad menurunkan berat badan dengan serius.

Di Malaysia, pembedahan bariatric juga semakin terkenal di kalangan selebriti tempatan.

Terkini, Abby Abadi baru sahaja dikhabarkan menjalani pembedahan bariatric untuk membantu mengurangkan berat badannya yang dikatakan naik mendadak ketika tempoh PKP.
Penyanyi terkenal tanah air, Aishah dan pengarah Michael Ang juga nampaknya telah menunjukkan perubahan positif setelah berjaya menurunkan berat badan dengan agak ketara.
Foto Kredit: Astro Awani
Antara selebriti lain yang pernah menjalani pembedahan bariatric termasuklah juga Chef Zam, Syanie dan Rahim Sepahtu.

Mungkin anda tertanya-tanya apakah pembedahan bariatric ini dan bagaimana ia membantu mengurangkan berat badan?
Jom baca selanjutnya.
8 Perkara Yang Ramai Nak Tahu Tentang Pembedahan Bariatric Di Malaysia
1. Apakah Pembedahan Bariatric?
Secara umumnya, pembedahan bariatric adalah pembedahan yang membantu menurunkan berat badan dengan membuat sedikit perubahan pada sistem pencernaan.
Bergantung kepada jenis pembedahan bariatric yang dilalui, prosedur ini dapat mengecilkan perut, membuatkan seseorang kurang makan dan minum pada satu-satu masa dan seterusnya menjadikan seseorang merasa cepat kenyang.
Foto Kredit: msn.com
2. Kelebihan Pembedahan Bariatric
Ramai yang telah mencuba pelbagai cara untuk mengurangkan berat badan namun tidak berjaya. Oleh itu, pembedahan bariatric adalah antara alternatif yang bukan saja membantu mengurangkan berat badan, tetapi juga merendahkan kandungan lipid dalam darah pesakit obesiti sebanyak 60% hingga 80%.
Selain itu, pembedahan ini telah ditemui sebagai rawatan yang lebih berkesan berbanding rawatan lain seperti ubat-ubatan atau suplemen dalam pengawalan berat badan dan diabetes.
Kajian juga mendapati bahawa risiko untuk mendapat penyakit kardiovaskular juga dapat dikurangkan sebanyak 82% melalui pembedahan ini.
Malah, penyakit-penyakit lain seperti asma, pernafasan yang terhenti ketika tidur (Sleep Apnea), migrain dan masalah depresi jugak dapat diperbaiki sebanyak 50%.

3. Bagaimana Ia Membantu Untuk Kurus
Pembedahan bariatric berfungsi dengan mengubah anatomi saluran gastrointestinal (sistem perut dan pencernaan) lalu menyebabkan perubahan fisiologi di dalam badan.
Prosedur ini akan mengubah keseimbangan tenaga dan metabolisme lemak.
Ia juga dapat mempengaruhi pengeluaran hormon usus dengan cara yang mengurangkan rasa lapar dan
selera makan dan meningkatkan perasaan cepat kenyang.
Walaubagaimanapun, kejayaan penurunan berat badan juga bergantung pada banyak faktor penting lain selepas pembedahan dijalankan, seperti pemakanan, senaman, pengubahsuaian gaya hidup dan banyak lagi.
Foto Kredit: UKM.my
4. Jenis Pembedahan Bariatric
Prosedur pembedahan bariatric dilakukan menggunakan kamera dengan potongan kulit yang minimum atau dengan kaedah membuka bahagian tengah abdomen.
Antara jenis pembedahan bariatric adalah:

Roux-en-Y.
Billiopancreatic diversion with duodenal switch.
Laparoscopic adjustable gastric banding (LAGB).
Sleeve gastrectomy.

5. Siapa Yang Boleh Menjalani Pembedahan Bariatric?
Menurut Hello Doktor, pembedahan ini mungkin menjadi pilihan bagi mereka yang:

Mempunyai indeks jisim badan (BMI) 40 atau lebih.
Mempunyai indeks jisim badan (BMI) antara 35 hingga 39.9 bersama risiko kesihatan seperti diabetes jenis 2, tekanan darah tinggi, penyakit jantung dan apnea tidur. Kadangkala ia mungkin juga dijalankan bagi BMI 30 jika berisiko tinggi.
Perlu diingat bahawa pembedahan ini bukan bertujuan kecantikan atau kosmetik seperti pembedahan sedut lemak (liposuction surgery). Sebaliknya, ia adalah untuk mengurangkan risiko masalah kesihatan.
Ia juga hanya boleh dilakukan selepas usaha melalui perubahan gaya hidup seperti diet gagal.

Tidak semua orang yang mempunyai BMI tinggi layak menjalani prosedur ini. Seseorang perlu menjalani ujian saringan untuk memastikan dirinya sesuai bagi pembedahan ini.
Foto Kredit: Astro Awani
6. Risiko
Setiap prosedur dan pembedahan mempunyai risiko tertentu, begitu juga dengan pembedahan bariatric.
Namun, bergantung kepada keadaan seseorang, risiko yang ada mungkin lebih kecil berbanding manfaat yang diperoleh.
Memandangkan pembedahan ini mengubah struktur asal perut dan usus, antara komplikasi yang mungkin berlaku ialah:

Usus tersumbat
Cirit-birit, mual dan muntah (sindrom Dumping)
Batu karang hempedu
Angin pasang
Hipoglisemia
Malnutrisi
Ulser
Perut bocor
Maut (sangat jarang)

Selepas pembedahan, disiplin dan gaya hidup baru harus diamalkan.
Ini termasuk cara dan jenis pemakanan serta meninggalkan tabiat kurang sihat seperti merokok dan alkohol.

7. Kesan Jangka Masa Panjang
Menurut Majalah Sains, kajian menunjukkan bahawa setiap jenis pembedahan bariatric mempunyai risiko yang berbeza.
Namun secara umunnya, antara risiko yang bakal dialami ialah pendarahan, jangkitan pada luka pembedahan, mengalami penyakit batu hempedu dan kekurangan nutrisi.
Seramai 38% ke 52% pesakit yang menjalani pembedahan ini mengalami penyakit batu hempedu dalam jangka masa satu tahun selepas pembedahan dijalankan.
Kekurangan nutrisi seperti zat besi, vitamin B12, vitamin D dan kalsium juga adalah antara perkara yang perlu diambil kira untuk menjamin kesihatan yang baik terhadap pesakit setelah menjalani pembedahan.

8. Kos Pembedahan Bariatric Di Malaysia
Pembedahan bariatric bukanlah sesuatu yang asing lagi di Malaysia.
Hospital Canselor Tuanku Muhriz (HCTM), Universiti Kebangsaan Malaysia (UKM) adalah antara yang mencatatkan pembedahan bariatric tertinggi sejak tahun 1996 lagi.
Ia juga boleh dilakukan di hospital-hospital swasta yang terpilih. Dari segi kos, ia dianggarkan bermula sekitar RM25,000- RM35,000 atau lebih, bergantung pada hospital masing-masing.

Pembedahan Bariatric Bukan ‘Jalan Pintas’
Pembedahan bariatrik adalah salah satu inisiatif yang baik untuk mengatasi masalah obesiti.
Namun ia tidak seharusnya dilihat sebagai ‘jalan pintas’ untuk mendapatkan berat badan ideal tanpa mengamalkan gaya hidup sihat.
Seseorang perlu berbincang dengan doktor dan mengambil kira tentang risiko yang bakal dialami selepas pembedahan ini.
Selain itu, langkah berjaga-jaga sewaktu pembedahan dijalankan dan pengamalan diet sihat selepas pembedahan perlu diambil perhatian bagi mengekalkan kesihatan yang optimum sepanjang masa.